نه‌ريتسالارى … کوردستان عومەر – Dengekan\nbyKurdistan Omer\tSeptember 30, 2016\tGeneral, Women\nنه‌ريتسالارى کۆمەڵێ یاسا و ڕێسا و دابونەریتە مرۆڤەکان بە درێژایی کات لە کۆمەڵگە بۆ ڕەواییدان بە دیاردەیەك پێڕەوی لێدەکەن. لەکۆمەڵگە دواکەوتووەکان بەتایبەتی کۆمەڵگەی ڕۆژهەڵاتی دەیان دیاردەمان هەیە، وەکو نەریتێك بەسەر خەڵکی کۆمەڵگەدا سەپێندراوە، بەتایبەتی ژن. ژن ناچار دەکرێت بۆ چوونه ژێر بارى كۆمه‌ڵێك دابوونه‌ريت و ياسا و ڕێساى كۆن و باو بۆ جێبه‌جێ كردن و ئه‌نجامدانى كۆمه‌ڵێك ئه‌رك و هه‌ڵسوكه‌وت و عاده‌ت و لاسايیکردنه‌وه كه له پڕۆسه‌يه‌كى دورودرێژى ڕابردوودا ماونه‌ته‌وه. چەندفاکتەرێکی وەکو ئایین، بیرکردنەوەی کۆمەڵایەتی، ئابووریی و ناهووشیاریی تاکەکانی کۆمەڵگە ڕۆڵیان لە چەسپاندن و بەرهەمهێنانی ئەو نەریتانەدا هەیە. زۆربەی ئەو نەریتانەی لەناو کۆمەڵگەی کوردیدا هەن، لە بەرژوەندی پیاودایە و دژ بە ژنە. هەر ئەو نەریت و یاسایانەی کۆمەڵگەیە دەسەلات و هێزی بە پیاو بەخشیوە و هەمیشە ژن وەکو خزمەتکار و کۆیلە سەیکراوە. واتە پیاو بێ پشتیوانی ئەو نەریت و ئایین و ڕێسایانەی ناو کۆمەڵگە ناتوانێ رەفتاری وەها بەرنابەر ژن بکات. بەڵگەیشمان بۆ ئەوە هەموو پیاوانی دنیا لەرووی جەستە و پێکهاتەی فیزیکییەوە وەکو یەك لە دایك دەبن وەکو ڕەگەزی نێر، بەلام ئەوە نەریت و ئایین و پەروەردەی ئەو کۆمەڵگایەیە ڕۆڵی لە پێکهاتەی بیرکردنەوە و عەقڵی ئەو پیاوە دەگێڕێ و ئاراستەی دەکات. هەر ئەم نەریتانەن ڕۆڵێان لە ئاراستەکردنی باوک و برا و مێردی ژنان و کچانی کورد هەیە، دەبینین چۆن ژنان و کچان دەبنە قوربانی ئەو نەریتانەی کۆمەڵگەی کوردی بەرهەمی هێناون. نەریتسالارییە چۆن دەسەڵاتی بەسەر عەقڵی پیاوی کورددا هەیە و زۆر بە ئاسانی پیاوی کورد بڕیار دەدا، خوشکی، ژنی، کچی بکوژێ یان سزای بدات.\nهه‌ميشه ژن قوربانى ده‌ستى ئه‌و چه‌مكه قێزه‌ونه بووه يا به مانايه‌كى تر ژن قوربانى ده‌ستى پياو بووه به‌هۆى سه‌رشۆڕكردنيان بۆ نه‌ريتسالارى, له‌ناو كۆمه‌ڵگەى كورديدا هه‌ميشه ژن قوربانى يه‌كه‌م بووه بۆ نموونه كاتێك كێشه‌يه‌كى كۆمه‌ڵايه‌تى له‌نێوان دوو كه‌س يا دوو هۆز يا دوو گوند دروست بووه دواجار ژنێك كراوه به قوربانى و له‌سه‌ر حيسابى سنگى ژنێك باوه‌شێكى پياوانه‌يان كردوه به‌يه‌كدا، بێ ئه‌وه‌ى بچووكترين حيساب بۆ هه‌ست و نه‌ستى ئه‌و ژنه داماوه بكرێت. ئه‌م جۆره نه‌ريتپارێزيه يا نه‌ريتسالاريه تا ئه‌و ده‌قه‌ى ئێستاش به‌رده‌وامه ئه‌گه‌رچى تاڕاده‌يه‌كى كه‌م كه‌مى كردوه به‌ڵام هێشتا ماوه. هێشتا لاى زۆر پياو پێناسه‌ى ژن بريتيه له‌و مرۆڤه‌ى كه پێويسته له ماڵه‌وه بێت و كارى ته‌نها ده‌رپه‌ڕاندنى منداڵ و خزمه‌ت كردنى مێرد و گه‌رمكردنى ديوه‌خانى پياوه‌كانه, هێشتا زۆرێك به نه‌نگى ده‌زانن ژن فه‌رمانبه‌ر بێت, چالاكوان بێت, نووسه‌ر بێت و له كۆڕ و كۆبونه‌وه و سيميناره‌كاندا به‌شدار بێت. لێرەوە شەڕی ژنانی چالاکوان و ژنانی هوشیار لە کۆمەڵگەدا بە پلەی یەکەم بەرانبەر ئەو نەریتسالارییەیە، چونکە تاکوو ئەو عەقڵیەتە نە گۆڕێت، ناتوانی عەقڵی پیاوی کوردیش بگۆڕیت، ئەو نەریت و پەروەردە کۆنانەیش بەشێوەیەکی زۆر قووڵ ڕەگی لە هەست و عەقڵی پیاوی کورد داکوتاوە، لە ڕەگەوە هەڵکێشانی شۆڕش و خەباتێکی مەدنیانەی زۆری دەوێت، چونکە دەبێ لەسەر ئاستی پەروەردە و هووشیارکردنەوەی تاك کار بکرێت. سێ پایەی زۆر گرینگی ژیان کە ئایین و نەریت و دەسەڵاتن، هەر سێکیان پاڵپشتی لە پیاو و هێزی نێر دەکەن. لەم ساڵانەی دوایییدا حکوومەت زۆر شەرمنانە باسی یاسای توندوتیژی دژ بە ژنان دەکات، بەڵام هەر ئەو کەسانەی یاساکانیان داناوە و دەریدەکەن لە کابینەی حکوومەت ژن و کچەکانی خۆیان کردووە بە کۆیلە و لە چواردیواری ماڵیان داناون، لەلایەکی دیکە هەر ئەو کەسانە شەوەکانیان بە ژن و کچ دەڕازێننەوە، ژن و کچ بۆ تێکردنی حەز و ئارەزووە سێکسییە لەبن نەهاتووەکانیان بە کار دەهێنن. هەروەک لە وتارێکی پێشوومدا باسم کرد ڕێکخراوەکانی ژنانیش پاشکۆی حیزبن و حیزب ئاراستەیان دەکات. هەر ئەو ژنانەی لەو ڕێکخراوانەی بەناو ژنان کار دەکەن، سەرۆکەکەیان، کە پیاوە بە پیرۆزی دەزانن. زۆربەی ئەو ژنانەیشی لەو ڕێکخراوە بەناو داکۆکیکردن لە مافەکانی ژنان لە حیزبەکان بوونەتە قوربانی و بۆ تێکردنی حەزی سێکسی و کاری حیزبی وەکو کۆیلە بە کاردێن. ئیدی ژنێک لە ڕێکخراوێکی وەهادا چۆن دێت باسی مافەکانی ژن دەکا؟ چۆن خۆی بە داکۆیکردن لە مافەکانی ژنان دەزانێ؟ کە خۆی هێشتا لەژێر کاریگەری نەریت و پرۆگرامی حیزب و سەرۆکدا بێت.\nPrevious شۆڕشێک بۆ کەرامەت … شۆڕشێک بۆ کەرامەت\nNext رەنگ و رووناکی و زمانی وێنە … نووسینی: د. نەزەند بەگیخانی، زانکۆی بریستل\nگه‌ڕاندنه‌وه‌ی خه‌ڵكی كوردستان بۆ قۆناغی گوڵه وه‌چه‌نی!! … نه‌جم محه‌مه‌د


تیمی فریاگوزاری گەیشتنە سەرچیای سەفین بۆ ڕزگارکردنی هاووڵاتیان - تۆڕی میدیایی خەڵک\nئێستا تیمەکانی فریاگوزاری لەدیوی هیرانەوە گەیشتوونەتە سەر چیای سەفین بۆ ڕزگارکردنی ئەو هاووڵاتیانەی لەبەفردا گیریان خواردبوو.\nسەر لەئێوارەی ئەمڕۆ دووشەممە، پاش ئەوەی لەتۆمارێکی ڤیدیۆیدا ژمارەیەک هاووڵاتی لەسەر چیای سەفین داوایان لەلایەنە پەیوەندیدارەکان کرد بەهانایانەوە بچن، تیمەکانی فریا گوزاریی گەیشتنە ناوچەکەو دەست بە ڕزگارکردنی ئەو هاووڵاتیانە کرا.\nلەمبارەیەوە عیماد دڵشاد بەڕێوەبەری چاککردنەوەی رێگاوبانی ھەولێر رایگەیاند، ژمارەیەک خێزان کە لەسەر چیای سەفین گیریان خواردبوو، لەڕێگەی تیمەکانیان ڕزگارکراون و لەسەر چیا هێنراونەتە خوارەوە\nوتیشی؛ تیمەکان ئێستا سەرقاڵی هێنانە خوارەوەی چەند خێزانێکی ترن لەگەڵ سێ ئۆتۆمبێل لەگەڵ ژمارەیەک دەستگێڕ کە لەسەر چیای سەفین بۆ کارکردن چوون و لەدیوی هیرانەوە تیمەکان گەیشتوونەتە سەر چیای سەفین بۆ ڕزگارکردنی ئەو هاووڵاتیانەی گیریان خواردبوو.\nلای خۆشیەوە فازڵ حاجی، وتەبێژی هاتووچۆی هەولێر بە(خەڵک)ی ڕاگەیاند، مەفرەزەکانیان لەئەرکی بەردەوامدان بۆ هەر ئەگەرێک و هاوکاری کردنی هاووڵاتیان لەکاتی پێویستدا کەبەهۆی کەشی سارد و بەفر لەڕێگاکانی دەرەوە ئاستەنگیان بۆ دروستبێت.\nوتیشی؛ وەک ئەرکی خۆیان بەردەوام دەبن لەبەدواداچوون و گرنگیدان بەسەلامەتی ڕێگاکان بەتایبەت ڕێگاکانی دەرەوە و هۆشیارکردنەوەی شوفێران.\nیەكەم مردن بە هاتووچۆ لە ڕۆژی هەڵبژاردن تۆماركرا\nخەڵك- ئەمڕۆ پڕۆسەی دەنگدانی تایبەت بۆ پەڕلەمانی عێراق دەستی پێكرد و لە شاری هەولێر بەهۆی ڕووداوێكی هاتووچۆوە كەسێك گیانی لەدەستدا. فازڵ حاجی،…\nخەڵك – بەڕێوەبەرایەتی هاتووچۆی هەولێر ڕایدەگەیەنێت ، بەمەبەستی خزمەتی زیاتری هاووڵاتیان و دروست نەبوونی قەرەباڵغی ، بڕیار درا بە درێژكردنەوەی…\nبە ڤیدیۆ؛ هەرزەكارێك بە ئۆتۆمبێلەكەی خۆی بە 4 ئۆتۆمبێلی دیكەدا دەكێشێت\nخەڵك- بەڕێوەبەرایەتی هاتووچۆی هەولێر ڕایدەگەیەنێت، كە هەرزەكارێكی بێ مۆڵەت بە خێراییەكی زۆرەوە خۆی بە 4 ئۆتۆمبێلی دیكەدا دەكێشێت و بریندار دەبێت.…\n29 تشرینی یەکەم 2021 3.42 pm\nخەڵك- بەڕێوەبەرایەتی هاتووچۆی هەولێر هۆشداری دەداتە شۆفێران لە یەكەم بارانی پاییز و ئاگاداریان دەكاتەوە، كە…\n28 نیسان 2022 9.15 pm\nخەڵك – بەڕێوەبەرایەتی هاتووچۆی هەولێر ڕایدەگەیەنێت ، بەهۆی كاركردن بۆ نۆژەنكردنەوەی پردی ڕێگای سەرەكی (هەولێر…


پایتەختى ڕۆشنبیرى، لە پێشوازى شێوەکاراندایە - بنکەی روناکبیریی گەلاوێژ :: Gelawej\nپایتەختى ڕۆشنبیرى، لە پێشوازى شێوەکاراندایە\nهەواڵ شێوەکار Aug 22, 2019\nسەرلەئێوارەى ڕۆژى 20/8/2019 لە هۆڵى مەڵبەندى رٍۆشنبیرى زانکۆى سلێمانى بە ئامادەبوونى (د. ئیپتسام ئیسماعیل) سەرۆکى بنکەى رووناکبیرى گەلاوێژ و نەقیبى سەندیکاى هونەرمەندانى کوردستان و بە بەشدارى (30) هونەرمەندى شێوەکارى کورد و عەرەب سیمپۆزیمى (سەرگەڵو) سلێمانى دەستى بەکارەکانى کرد.\nسەبارەت بەم سیمپۆزیۆمە (رۆژگار کەمال) لێپرسراوى سەندیکاى هونەرمەندامى کوردستان/ لقى سلێمانى رایگەیاند: ئەم چالاکییە لەچوارچێوەى ئاڵوگۆڕى هونەرى و کلتورییە لەنێوان هەردوو گەلى کورد و عەرەب وەکو پەیامێکى برایەتى نێوانمان بۆ ئەوەى پایتەختى رۆشنبیرى ببێتە سەنتەرێکى هونەرى و کلتورى بۆ کوردستان و عێراق و ناوچەکە.\nسەبارەت بەکارى ڕۆژانەى سیمپۆزیۆمەکەش (محەمەد فەتاح) بەڕێوەبەرى سیمپۆزیۆم ئاماژەى بۆ ئەوەکرد، کە سیمپۆزیۆمەکە (3) ڕۆژ بەردەوام دەبێت و هەر سێ ڕۆژەکەش ڕۆژنامەیەکى رۆژانە دەردەچێت و تایبەتە بە کارو چالاکییەکانى سیمپۆزیۆمەکە، وتیشى: "سەندیکاى هونەرمەداندانى کوردستان بەهاوکارى زانکۆى سلێمانى و سپۆنسەرى میدیایى کوردسات و رۆژنامەى کوردستانى نوێ سیمپۆزیۆمە بەڕێوەدەبرێت".\nزانیارى زیاترى دەربارەى سیمپۆزیۆمەکە خستە ڕوو، کە دەمێکە بر لەوە دەکاتەوە کە سیمپۆزیۆمێکى جۆریى بۆ هونەرمەندانى عێراق و کوردستان بەیەکەوە لە کوردستان ئامادە بکات .\nسەبارەت بە ناوى سەرگەڵوش لە سیمپۆزیۆمەکە ئاماژەى بۆ ئەوە کرد، ئەم چالاکییە چۆن لەناو شاخەکانى سەرگەڵوو هەناسە دەدات ئاواش دەچێتە ناو دارخورما و زۆنگەکانى باشوور، چى لەوە جوانتر هەیە هەموو ڕەنگەکان پێکەوە لەسەر یەک پالێت و یەک تابلۆ بن.\nلە کۆتایشدا وتى: "ئەمە یەکەم کارمان نابێت و بەڵکو خۆمان ئامادە دەکەین بۆ سیمپۆزیۆمێکى جیهانى کە تیایدا هونەرمەندانى زیاتر لە (22) وڵات ئامادەبن.\nئەم بابەتە 186 جار خوێندراوەتەوە


زیادەڕۆییكردن بۆ سەر موڵكی گشتی لەهەڵكشاندایە\nهەواڵ / کوردستان :: 09/12/2018 :: 519 جار بینراوە\nسه‌رۆكى داواكارى گشتى هه‌رێم رایده‌گه‌یه‌نێت: ساڵانه رێژه‌ى تۆماركردنى سكاڵا له‌سه‌ر زێده‌ڕۆییه‌كان تۆمارده‌كرێن، به‌ڵام ئه‌وه‌ى كاره‌كه‌ى داواكارى گشتى قورسكردووه ئه‌وەیە كه 15 هه‌زار كه‌س زیاده‌ڕۆییان كردبوو، به‌شێكیان به‌ر لێبوردنی گشتی كه‌وتوون.\nئه‌مڕۆ یه‌كشه‌ممه 9ى كانوونى یه‌كه‌م، سه‌رۆكایه‌تى داواكارى گشتى هه‌رێم له هه‌ولێر، پانێڵێكى بۆ شێواز و چۆنێتى كاركردنى داواكارى گشتى به‌ڕێوه‌برد كه هاوكاته له‌گه‌ڵ رۆژى جیهانى به‌ره‌نگاربوونه‌وه‌ى گه‌نده‌ڵى.\nله وتارێكدا حاكم ئازاد خۆشناو، سه‌رۆكى داواكارى گشتى هه‌رێم رایگه‌یاند: هه‌رچه‌نده وه‌كو داواكارى گشتى هه‌رێم گه‌لێك كارى باشمان كردووه، به‌ڵام به‌داخه‌وه به‌هۆى یاساى داواكارى گشتى ناتوانرێت وه‌كو پێویست كاربكرێت، بۆیه ده‌بێت له خولى داهاتوو په‌رله‌مان یاساى داواكارى گشتى هه‌رێم هه‌موار بكاته‌وه، چونكه یاساكه‌ى ئێستا به‌هێز نییه.\nله‌باره‌ى رووبه‌ڕبوونه‌وه‌ى گه‌نده‌ڵى له هه‌رێم، حاكم ئازاد خۆشناو، وتى: "ئێمه رووبه‌ڕووى گه‌نده‌ڵى بووینه‌ته‌وه له‌سه‌ر هه‌موو ئاسته‌كان، بۆیه له‌گه‌ڵ ده‌سته‌ى مافى مرۆڤ و ده‌سته‌ى ده‌سپاكى دوو پڕۆتۆكۆلمان واژۆ كردووه بۆ رووبه‌ڕوونه‌وه‌ى گه‌نده‌ڵى، هه‌روه‌ها چاودێرى كاره‌كانمان كردووه‌و پارێزگاریمان كردووه له سامانى وڵات، له‌هه‌مانكاتدا به‌دواداچوونێكمان كردووه‌و به‌شداریمان كردووه بۆ یه‌كلایكردنه‌وه‌ى دۆسیه‌ى دادگایكردنى تۆمه‌تباران".\nسه‌رۆكى داواكارى گشتى هه‌رێم، ئاماژه‌ى به‌وه‌شكرد: چه‌ندینجار داوامانكردووه كه ئه‌و كه‌سانه‌ى زیاده‌ڕۆییان كردووه‌ته سه‌ر موڵكى گشتى به‌ر لێبوردنى گشتى نه‌كه‌ون، به‌ڵام به‌داخه‌وه 15 هه‌زار كه‌س كه زیاده‌ڕۆییان كردووه، به‌شێكیان به لێبووردنی گشتی ئازادكراون.\nراشیگه‌یاند: ساڵانه رێژه‌ى تۆماركردنى سكاڵا به‌رزده‌بێته‌وه، له 2016 زیاتر له 900 سكاڵا هه‌بووه، به‌ڵام له 2017 رێژه‌كه بۆ 2200 سكاڵا زیادیكردووه‌و له 2018ش رێژه‌كه زۆر زیادیكردووه".


📝 یەپەگە: 4 چەتەی گروپی لیوای شیمال کوژران 05-09-2018 | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\nیەپەگە: 4 چەتەی گروپی لیوای شیمال کوژران 05-09-2018\nیەپەگەیەپەگە رایگەیاند، شەڕڤانشەڕڤانان رۆژی 3ی ئەیلولی 2018 لە گوندی مەریەمین لە ناوچەی شەرای عەفرینعەفرین لە دژی ئۆتۆمبێلێکی سەربازیی گروپی چەتەکانی لیوا شیمال چالاکییەکیان ئەنجامداوە و بەو هۆیەوە ئۆتۆمبێلەکە تێکشکاوە و 4 چەتەی ناو ئۆتۆمبێلەکەش کوژراون.\nدەقی راگەیاندراوەکەی یەپەگە:\nهێزەکانمان لە چوارچێوەی هەڵمەتی قۆناغی دووەمی بەرخۆدانی سەردەم لەعەفرین بەردەوامن لە ئەنجامدانی چالاکییەکانیان لە دژی سوپای تورکیای داگیرکەر و چەتەکانی.\nهێزەکانمان رۆژی 3ی ئەیلولی 2018 لە گوندی مەریەمین لە ناوچەی شەرای عەفرین لە دژی ئۆتۆمبیلێکی سەربازیی چەتەکانی گروپی لیوا شیمال چالاکییەکی کاریگەرییان ئەنجامدا. بەهۆی ئەو چالاکییەوە ئۆتۆمبێلی چەتەکان بە تەواوی تێکشکا و هەر 4 چەتەی ناو ئۆتۆمبێلەکەش کوژران.\nناوی چەتە کوژراوەکان بریتین لە: عەبدولکەریم شهادە خەڵکی حومس، دیبۆ ئیسماعیل خەلکی حەلەب، عومەر هەشەش خەڵکی ئیدلب و محەمەد مستەفا خڵکی مینخ.\nئێمە لە راگەیاندراوی رۆژی 4ی ئەیلولدا بۆ رای گشتیمان بڵاوکردبووە، کە هێزەکانمان رۆژی 3ی ئەیلول لە ناوەندی عەفرین و گوندەکانی شێراوا زنجیرە چالاکییەکیان ئەنجامداوە و بەهۆی ئەو چالاکییانەوە سەرەک چەتەیەک و 14 چەتە و سەربازی سوپای تورکیای داگیرکەر کوژراون، کە 4 لە کوژراوەکان سەربازی سوپای تورکیای داگیرکەرن.\n📅 رۆژی دەرچوون: 05-09-2018\n➕ ئەم بابەتە لەلایەن: (هاوڕێ باخەوان)ەوە لە: Sep 5 2018 2:56PM تۆمارکراوە\n1. 👁 05-09-2018


هەڕەشەی کەمبونەوەی ئاو لەسەر دواڕۆژی عێراق هه‌یه\nتەمموز 15, 2019\nئاو یەکێکە لەو سەرچاوە گرنگانەی ژیان کە بەهایەکی گرنگی هەیە بەتایبەتی بۆ ئەو وڵاتانەی کە سەرچاوەی ئاوی ناوخۆییان کەمە. گۆڕانی کەش و هەوا و، دروستکردنی ژمارەیەکی زۆری بەنداو لەسەر ئەو ئاوانەی کە دەڕژێنە ناو عێراقەوە بۆتەهۆی مەترسی بۆ سەر ڕێژەی ئاوی ڕووبارەکانی عێراق.\nبەگوێرەی ڕاپۆرتێکی (ڤۆکس) ئاوەکانی عێڕاق لەمەترسی بەردەم وشکبوندان، لەدوای ئەو هەموو شەڕانەی کە بەرۆکی عێراقیان گرتبوو ئێستا هەوڵی ئاوەدانکردنەوە و دابینکردنی سەقامگیری دەداتبەڵام لەو کاتەدا سەرهەڵدانی قەیرانێکی دیکە کە لەوانەیە هەموو ئەو هەوڵانە لەناوببات ئەویش نەمانی ئاو دەبێت لەدواڕۆژدا.\nعێراق زۆربەی ئاوەکەی لەڕێگای دوو ڕووبارەکەوە دەستدەکەوێت کە ڕووباری فوڕات و ڕووباری دیجلەن، هەردووکیان بەدرێژایی ئەو ناوچانەی پێیدا تێدەپەڕن ئاوی پێویستی ژیانی ناوچەکانیان لێوە دابیندەکرێ لەوانە خواردنەوە و، کارەبا و، کشتوکاڵ و پێداویستیەکانی دیکەی ڕۆژانەی هاوڵاتیان. لەڕاستیدا شتێکی قورسە کە خەیاڵی ئەوە بکرێ عێراق بەبێ ئەو دوو ڕووبارە بەردەوام دەبێ یان نا.\nلەساڵی (٢٠١٨) ەدا ئاستی ئاوی هەردوو ڕووبارەکەی زۆر کەمیکردبوو، ئاوی ڕووباری فوڕات بۆ چارەگێک لە ئاوی ئاسایی خۆیی کەمببۆوە و، ئاوی ڕووباری دیجلەش بەئەندازەیەک کەمیکردبوو کە لە بەغدا بەناویدا لێی دەپەڕینەوە، هەروەها لە شەتولعەرەب ئەو شوێنەی کە هەردوو رووبارەکەی لێ پێکدەگەن بەهۆی کەمی ڕێژەی ئاوەکەوە ژەهراویی و پیسبوون هاتبۆپێش.\nشەتولعەرەب کە دەکەوێتە پارێزگای بەسڕەوە یەکێکە لەڕێچکە ئاوییە گرنگەکانی ڕۆژهەڵاتی ناوەڕاست و شوێنی تێپەڕینی بازرگانیە جیهانیەکانە و زۆرجار بە ڤێنیسیای ڕۆژهەڵاتی ناوەڕاستیشناودەبرێ.\nبەسرە بەو پێیەی کە دەوڵەمەندە بەنەوت سیمبولی دەوڵەمەندی سەقامگیری ئابوری و خۆشگوزەرانی عێراقە، نزیکەی چوار ملیۆن کەس دانیشتوانەکەیەتی و نزیکەی (٨٠%) ی داهاتی نیشتمانی عێراقیش لەو ناوچەیەوە دەستدەکەوێ.\nبەڵام لەساڵی (٢٠١٨)ەدا و بەهۆی وشکبونی ئاوی کەناڵەکانی و پیسبونی شەتولعەرەبەوە ئاوی خواردنەوەی هاوڵاتیانی ئەو شارە خەڵکی توشی نەخۆشی کردبوو، نزیکەی (١٠٠ هەزار) کەس بەهۆی کێشەی پیسبونی ئاوەوە گەێندرانە نەخۆشخانەکان.\nبەسڕە بێجگە لەکێشە کەڵەکەبوەکان لەناڕەزایەتیەکانی هاوڵاتیان بەهۆی کەموکورتی خزمەتگوزارییەکانەوە، هاوکات کەم ئاویش کێشەیەکی سەرەکی دیکە دەبێ لەئێستا و لەداهاتوودا.\nئاوی ڕووبارەکانی عێراق:\nئاوی هەردوو ڕووبارە گەورەکەی عێراق بێگومان سەرچاوەی ژیانن، هەردووکیان بەدرێژایی ئەو ناوچانەی لەناو عێراقدا پێیدا تێدەپەڕن سودیان لێوەردەگیرێت بۆ خواردنەوە و، کشتوکاڵ و، بەنداوەکان و، دەمارێکی گەورەی ژێرخانی ئابوری وڵاتەکەن بەڵام کۆنتڕۆڵەکەیان لەدەستی عێراقدا نیە و هەردوو ڕووبارەکە لە تورکیاوە سەرچاوە دەگرن.\nنزیکەی (٧١%)ی ئاوی عێراق لە تورکیاوە دێت و، نزیکەی (٤%) ی لە سووریاوە و، نزیکەی (٦%)یشی لە ئێرانەوە دێت، کۆی ئەو ئاوەش نزیکەی (٨١%)ی ئاوی پێویستی عێراق لە وڵاتە هاوسێیەکانیەوە پێکدێ و عێراق دەسەڵاتی بەسەریدانیە و، تادێت ئەو وڵاتانە زیاتر و زیاتر بۆ خۆیانی گلدەدەنەوە.\nلەوەتەی ساڵەکانی حەفتاکانەوە تورکیا بەلایەنی کەمەوە نزیکەی (٢٠) بەنداوی لەسەر ڕووباری فورات دروستکردوە، وە لەنێویاندا بەنداوی (ئەتاتورک) هەیە کە گەورەترینە لەجیهاندا، هەروەها سووریاش چەند بەنداوێکی لەسەر ڕوباری فوڕات دروستکردوە کەو ئەو ڕووبارە بەشێوەیەک کەمیکردوە کە تەنها چارەگێک ئاوی دەگاتە عێراق.\nلەسەر ڕووباری دیجلەش هەمان شت ڕوویداوە، تورکیا ژمارەیەکی زۆر بەنداوی لەسەر دروستکردون کە دیارترینیان بەنداوی (ئیلیسو) یە کاتێک لەساڵی (٢٠١٨)ەدا پرۆژەکە تەواوبوو ئاوی دیجلە بەئەندازەییەک کەمیکردبوو کە خەڵکی لەبەغدا دەیانتوانی بەپێ بەناویدا بپەڕنەوە.\nهەروەها لقەکانی ڕووباری دیجلە بەشێکیان کە لەئێرانەوە دێن، لەوێش هەمان شت ڕوویداوە، بەپێی ڕاپۆرتەکە لەماوەی سی ساڵی ڕابردوودا ئێران نزیکەی (٦٠٠) بەنداوی دروستکردوە هەموو ئەوانە پێمان دەڵێن کە ئاوی عێراق لەمەترسیدایە و بەپێی پێویست بەشی ناکات بۆ خواردنەوە و، بەرهەمهێنانی کارەبا.\nلەگەڵ کەمبونەوەی ئاوەکان ئاستی پیسبونی ئاوەکانیش زیاددەکات و، هەروەک ئەوەی کە ساڵی پار ڕوویدا و بەڕێژەیەکی زۆری سامانی ماسیش لەناوچوون.\nلەماوەی سی ساڵی ڕابردوودا عێراق بەسێ شەڕی گەورەدا تێپەڕیوە، لەساڵی (١٩٩٠)دا کاتێک پەلاماری کوێتیدا هاوپەیمانی نێوەدەوڵەتی بەسەرکردایەتی ئەمەریکا هێرشی ئاسمانی بۆ سەر هێزەکانی عێراق لە کوێت ئەنجامدا، لەو کەمپەینەدا لەناو خاکی عێراقیش هێزەکانی هاوپەیمانان هێرشی ئاسمانیان بۆ سەر چوار دامەزراوەی هایدرۆکارەبایی عێراق ئەنجامدا و تێکیان شکاندن ئەوەش کاریگەری گەورەی دروستکرد لەسەر پرۆسەکانی دابینکردن و خاوێنکردنەوەی ئاو.\nعێراق توانی خۆی بگرێت بەڵام دواتر بەهۆی سزایەکانی نێودەوڵەتیەوە نەیتوانی پەرە بەئاوەدانکردنەوە و، چاککردنەوەی دامەزراوە کارەبایی و ئاوییەکانی بداتەوە ئەوەش کاریگەری گەورەی دروستکرد لەسەر کەرتی ئاو و، کشتوکاڵ لەوڵاتەکەدا.\nدواتر کاتێک عێراق هێرشیکردە سەر نەیارە شیعەکانی لە زۆنگاوەکانی خوارووی عێراق، بەشێک لەو زۆنگاوانەی لەناوبردن و ڕێڕەوی ئاوەکانی لەسەر وشککردن، ئەوەش قەیرانێکی دیکەی بۆ ئاوەکانی خوارووی عێراق دروستکرد و بێ بەرهەم بوون.\nلەشەڕی ڕووخانی ڕژێمی عێراق لەساڵی (٢٠٠٣)ەدا بەخێرایی ڕژێم ڕوخێنرا، ئەو قۆناغەش زیاتر ژێرخانی ئابوری و، وەبەرهێنانی لەڕووی ئاو و کارەباوە لەو وڵاتە تێکدا.\nبەپێی توێژینەوەیەکی (هارڤارد) نزیکەی (٤٠%) ی خەڵکی عێراق دەستیان بەئاوی پاک ڕاناگات، وە نزیکەی (٧٠%) ی ئاوەڕۆییەکانی عێراق پێویستیان بەچاککردنەوە هەیە بۆیە لەدوای ئازادی عێراق بەهاوبەشی لەگەڵ هاوپەیمانان پلانی ستراتیژیان بۆ ئاوەدانکردنەوەی عێراق ڕاگەێنرا و پلانیان دانا کە ئاوی پاک بگەێننە ملیۆنان خەڵکی عێراق و، توانای کۆکردنەوە و پاککردنەوەی ئاویش بەرفراوانتر و چاکتربکەن بەڵام بەهۆی خراپی بەڕێوەبردنی پارە و سامان و، زۆربوونی گەندەڵی تەنها بەشێکی کەمی پلانە ستراتیژیەکان جێبەجێکران، بەوەش کەرتی ئاوو و، دابینکردنی ئاو بەکەمتوانایی مایەوە.\nلەگەڵ هاتنی گروپی دەوڵەتی ئیسلامی داعش جارێکی دیکە نەهامەتیەکانی بۆ عێراق زیادکرد، بەهۆی شەڕەوە زۆربەی سیستەمەکانی ئاو و ئاوەڕۆیی شارەکانی ژێر دەستی داعش تێکچون و پێویستیان بەسەرلەنوێ دانانەوە ونۆژەنکردنەوە هەیە، عێراق لەشوباتی ساڵی ڕابردوودا لەکۆنفرانسی ئاوەدانکردنەوەی عێراق لەکوێت داوای کۆمەکی (٨٨ ملیار) دۆلاری کرد بۆ ئاوەدانکردنەوەی ناوچەکان لەدوای شەڕی داعش.\nئێستا عێراق پێویستی بەوەبەرهێنانی گەورە هەیە لەبواری دابینکردنی ئاو، تەواوکردنی بەنداو و پرۆژەکانی ڕابردووی کە بەشێکی زۆریان بەهۆی خراپی بەڕێوەبردن و گەندەڵیەوە جێبەجێنەکراون.\nبەسڕە شادەماری داهاتی عێراقە، بەشێکی گەورەی خۆپیشاندانەکانی پار بەهۆی کێشەی نەبوونی ئاوی پاک و کارەباوە دروستببون، ئەگەر عێراق بیەوێ سەقامگیربێ دەبێ پەرە بەکەرتی ئاوبدات، ئاوی پێویست و پاک بۆ هاوڵاتیان سەقامگیری و ئاسایش و دەوڵەمەندیش بەرقەراردەکات.


12:05 - 19 جۆزەردان 2719\nکوردستان میدیا: ئاگری بەئەنقەستی ڕێژیمی ئێران بەربووەتە دارستانەکانی زاگرۆس و ڕۆژانە چەندین هێکتار لە ژینگەی کوردستان لە نێو دەچێت.\nهاوکات ڕۆژی شەممە، ۱۸ی جۆزەدان، زیاتر لە ۱.۵ هێتکار لە لەوڕگە، لێڕەوار، ژینگە و دارستانی ناوچەکانی دەروبەری گوندی "وەحدەتـ"ـی شاری سەوڵاوا لە پارێزگای سنە سووتاوە، لە ماوەیەکی کورتی ڕابردوودا، زیاتر لە ۱۰ هێکتار لە سروشت و ژینگەی ناوچەکانی دەروبەری شاری سەوڵاوا سووتاون.\nسەرچاوەیەکی ئاگادار لەم بارەوە، بە ماڵپەڕی کوردستان میدیای ڕاگەیاند: "جیا لەوەی کە شارەداری ۷۷ و نیو هێکتار زەوینی لە ناوچەی نازلوو، بە مەبەستی بنگڵکردنی (دفن) زبڵەکانی ئەو شارە داگیر کردووە، بەڵام دیسان زبڵ و پاشماوەکانی شار، ژیانی خەڵکی ناوچەکانی دەروبەری ئەو شارەیان خستووەتە مەترسی نەخۆشییەکانەوە".


پـرۆسەی دەنگدانی هەڵبژاردنەکانی ئێران\nی مانگی شه‌ش ١٨, ٢٠٢١\nڕۆژی هەینی بەشێک لە ئێرانییەکان بەرەو سندوقەکانی دەنگدان دەڕۆن بۆ هەڵبژاردنی سەرۆکێکی نوێیان. بەڵام لە کاتێکدا ڕێگە لە چاودێرانی جیهانی گیراوە، چاودێری ئەم هەڵبژاردنە بکەن، ڕەخنەگران دەڵێن هەڵبژاردنەکە ئازاد و ڕەوا نییە.\nئابوری ئێران لە ماوەی زۆربەی سێ ساڵی ڕابردوودازیاترلاواز بووە. بەشێکی زۆریشی بەهۆی ئەو سزایانەیە کە سەرۆکی پێشووی ئەمەریکا دانۆڵد ترامپ پاش کشانەوەی ئەمەریکا لە ڕێککەوتنی ناوکی ئێران لە ساڵی 2018 جارێکیتر سەپاندییەوە بەسەر وڵاتەکەدا و تارانی تاوانبار کرد بە ناسەقامگیرکردنی هەرێمەکە، کە تاران نکوڵی لێدەکات.\nسەنەم وەکیل لە ڕێخراوی چاتام هاوس لە دیمانەیەکدا بە ڕێگای سکایپ بە دەنگی ئەمەریکای ڕاگەیاند "ئەم سزایانە بە شێوەیەکی بەرچاو کاریان کردووەتە سەر ئابوری ئێران، بەڵام لە سەرو هەموویانەوە ئەمە کاریگەرییەکی زۆری هەبوو بۆسەر خەڵکی ئاسایی ئێران کە بە دەست بەرزبوونەوەی نرخ و دابەزینی بەهای دراوەوە دەناڵێنن. بێگومان لە بەرامبەر ئەم پاشەکشێیەدا ئێران بەهۆی ڤایرۆسی کۆڤید-19 زۆرترین ڕێژەی گیانلەدەستدانی لە ڕۆژهەڵاتی ناوەڕاستدا هەبووە."\nڕێبەری باڵای ئێران ئایەتوڵا عەلی خامەنەئی لە دەمی دەنگدانیدا هەینی،18 ی شەشی 2021\nهاوکاتی ئەم ڕووداوانە، ئێرانییەکان ئەمڕۆ هەینی چوونە سەر سندوقەکانی دەنگدان بۆ هەڵبژاردنی جێگرەوەی سەرۆک حەسەن ڕۆحانی. پاش ئەوەی لە ڕۆژی چوارشەممە سێ کاندید کشانەوە لە ئێستادا تەنها چوار کاندید لە پێشبڕکێکەدا ماون. هەمویان لەلایەن شورای نیگەهبانەوە پەسەند کراون و پاڵێوراون. سیانیان لە بەرەی توندڕەوی کۆنەپارێزەکانن. تەنها یەکێکیان لە ڕیفۆرمخوازەکانە هێنری ڕیجوێلی دەنگی ئەمەریکا لە ڕاپۆرتەکەیدا دەڵێت ناڕەزایی خەڵکی دەشێت ببێتە هۆی کەمی بەشداری کردن لە دەنگدان.\nئێران کەوتە ژێر کاریگەری زنجیرەیەک ڕووداو کە ئەم دیمەنەی ئێستای هەڵبژاردنی هێنایە کایەوە. هێرشکەی ئەمەریکا کە ژەنەڕاڵی هێزەکانی قودسی ئێرانی قاسم سولەیمانی لە مانگی 1ی ساڵی 2020 تیادا کوژرا، بووە هۆی توڕەیی بەربڵاوی خەڵکی. چەند ڕۆژێک پاش ئەو ڕووداوەش هێزەکانی ئێران بە ڕێککەوت فڕۆکەیەکی نەفەرهەڵگری ئۆکرانیان بەردایەوە کە بووە هۆی خۆپیشاندانی دژە حکومەت. خاتو وەکیل گوتیشی "جا بازنەیەک ڕووداوی پەیوەست بەیەکەوە ڕوویاندا کە کاریان کردە سەر هەستی خەڵکی، و لە مانگی 11 ی ساڵی 2019شدا خۆپێشاندانەکانی دژ بە بەرزبوونەوەی نرخی سوتەمەنیش بە شێوەیەکی دڕندانە سەرکوتکران. بۆیە خەڵکی ئاسایی ئێران لەگەڵ دەنگداندا نین."\nئەوەی کە چاوەڕوان دەکرێت بیباتەوە ئیبراهیمی ڕەئیسی تەمەن 60 ساڵانی سەرۆکی دەزگای دادوەرییە. شارەزایان دەڵێن، ڕابردووی ئەو لەسەر تێوەگلانی لە پێشێلکارییەکانی مافەکانی مرۆڤدا، دەیکات بە سەرۆکێکی پڕ کێشە بۆ وڵاتانی ڕۆژئاوا.\nبەهمەن بن تالیبلو شارەزای کاروباری ئێران لە ڕێکخراوی بەرگری دیموکراسی بە ڕێگای سکایپ بە دەنگی ئەمەریکای گوت " بەداخەوە ئەو بەناوبانگترینە بۆ شەرمەزاری سەرپەرشتیکردنی ئەوەی کە پێی دەگوترێت کۆمسیۆنی مەرگ لە کۆتاییەکانی 1980کاندا، کە فەرمانی کوشتنەکانی ئایەتوڵا خومەینی جێبەجێ دەکرد، و زیاتر لە 5 هەزار زیندانی سیاسی لە تاراندا کوشت."\nئێران بە شێوەیەکی بەرچاو پیتاندنی ناوکی خێرا کردووە و بڕوا دەکرێت تەنها چەند مانگێک دووربێت لە کۆکردنەوەی سوتەمەنی پێویست بۆ بەرهەمهێنانی بۆمبێکی ناوکی. بەڕێوەبەرایەتی بایدن تاوتوێی دووبارە چوونە ناو ڕێکەوتنە ناوکییەکەی ساڵی 2015 دەکاتەوە ، بەڵام تەنیا لە کاتێکدا کە ئێران پیتاندن ڕابگرێت. ئێران دەڵێت دەبێت سەرەتا ئەمەریکا سزاکان لابدات.\nلە ئێستادا وتووێژەکان بۆ ئەو مەبەستە لە ڤییەننا بەردەوامن.\nهەموو کاندیداکانی سەرۆکایەتی ئێران پشتیوانی لە وتووێژەکان دەکەن بۆ زیندووکردنەوەی ڕێککەوتنە ناوکییەکە. سەنەم وەکیل دەڵێت "چاوەڕوانی ئەوە هەیەلەگەڵ تەواوبوونی هەڵبژاردندا ، ڕەنگە متمانەی زیاتر بە لایەنی ئێرانی لەڤییەنا دروست ببێت بۆ ئەنجامدانی ڕێککەوتنەکە."\nلە کاتێکدا ڕێبەری باڵا عەلی خامەنەئی لە هەشتاکانی تەمەنیدایە، چاوەڕوان دەکرێت لە ساڵانی داهاتوودا دەسڵات بگوازێتەوە بۆ جێگرەوەکەی، ئەمەش ئاستەنگەکانی کە ڕووبەڕووی سەرۆکی داهاتووی ئێران دەبێتەوە ئاڵۆزتر دەکات.


ھێل سەرەڕای سود زیانی بۆ تەندروستی مرۆڤ ھەیە – دەنگی کورد\nماڵەوە/تەندروستی/ھێل سەرەڕای سود زیانی بۆ تەندروستی مرۆڤ ھەیە\nھێل سەرەڕای سود زیانی بۆ تەندروستی مرۆڤ ھەیە\nھێل یەکێکە لە بەھاراتە گران بەھا و پڕ سوودەکان کە لە باشوری ھیندستان دروستدەکرێت لەسەرەتادا چینییەکان دۆزیویانەتەوە، سودەکانی ھێل یەکجار زۆرە، بەڵام پزیشکانی بواری تەندروستی ئامۆژگاری زۆر بەکارھێنانی ھێل دەکە بە شێوەیەکی نا تەندروست مەترسی بۆ تەندروستی مرۆڤ ھەیە.\nماڵپەڕی استشاری عەرەبی لە بابەتێکدا باسی لە سودەکانی ھێل کردووە کە بە یەکێک لە بەھاراتە گرانبەھا و پڕ سوودەکان دادەنرێت، بەھۆی ئەوەی لە ھێلدا ڤیتامینەکانی A،B،Cبوونی ھەیە لەتوانایدایە دژایەتی زۆرێک لە مادە ژەھراوییەکانی لەشی مرۆڤ بکات، ئەگەر ھێل لەگەڵ چای سەوز تێکەڵ بکەین ئەوا کۆرسترۆڵ ڕێکدەخات و فشاری خوێن کەمدەکاتەوە، بەمەش لە مەترسی توشبوون بە نەخۆشییەکانی پەستانی خوێن بەدوورتدەگرێت.\nھێل بۆنی ناخۆشی دەم ناھێڵێت بەتایبەتی دوای خواردنی سیر و پیاز جگەلەوەی ڕۆنی لێدروستدەکرێت و ئەمەش بۆ دایکانی دووگیا زۆربەسوودە، دەتوانرێت ھێل بۆ مەبەستی دابەزاندنر کێش بەکاربھێنرێت بە کوڵاندنی کەوچکێک ھێل بۆ ماوەی ١٠ خولەک لەگەڵ ٣کوپ ئاو، بەیانیان کاتژمێر ١٠ و دوانیوەڕوان کاتژمێر ٤ و ئێواران کاتژمێر ٦ یەک کوپی لێ بخورێت.\nسەرەڕای ھەموو ئەم سودانە پزیشکانی بواری تەندروستی ئامۆژگاری بەکارھێنەرانی ھێل دەکە و لە زۆر خواردنی بە شێوەیەکی نا تەندروست ئاگاداری ئەوە دەدەن کە مرۆڤ توشی دروستبوونی بەردی زراو دەکات و ھەناسەسواربوون زیادەکات فشاری خوێن زیاددەکات.


زیاتر له ۲ ملیۆن ئاواره‌ی عێراقی گه‌ڕاونه‌ته‌وه بۆ ماڵه‌کانیان - Mehr News Agency\n12 berfanbarê 2017 - 10:16\nNews Code 15183\nزیاتر له ۲ ملیۆن ئاواره‌ی عێراقی گه‌ڕاونه‌ته‌وه بۆ ماڵه‌کانیان\nسه‌عد حه‌دیسی، وته‌بێژی ده‌وڵه‌تی عێراق ڕایگه‌یاند که زیاتر له ۲ ملیۆن ئاواره‌ی عێراقی گه‌ڕاونه‌ته‌وه بۆ ماڵه‌کانیان.\nبه ڕاپۆرتی ئاژانسی مێهر له ئه‌لعاله‌م، سه‌عد حه‌دیسی، وته‌بێژی ده‌وڵه‌تی عێراق ئه‌م پرسیاره که پلانی ده‌وڵه‌ت بۆ دوای داعش چی ده‌بێت، وتی: نه‌ته‌وه یه‌کگرتووه‌کان له‌مباره‌وه ڕاپۆرتێکی سه‌باره‌ت به داهاتووی عێراق به ئێمه داوه و ئه‌م پلانه له عێراقیشدا هه‌بوو. له‌م ڕاپۆرته‌دا بابه‌تێکی جدی بوونی نییه و ده‌وڵه‌تی عێراق به پێی ڕوانگه‌ی سیاسی خۆی کێشه‌کان چاره‌سه‌ر ده‌کات.\nحه‌دیسی درێژه‌ی دا: سه‌ره‌ڕای ئه‌و کێشانه‌ی که هه‌ن پڕۆسه‌ی گه‌ڕانه‌وه‌ی ئاواره‌کان له ساڵی ۲۰۱۶ ده‌ستی پێ کرد و له‌م ماوه‌یه زیاتر له ۲ ملیۆن و پانسه‌د هه‌زار ئاواره گه‌ڕاونه‌ته‌وه بۆ سه‌ر ماڵ و حاڵی خۆیان. ئه‌مه‌ش نیوه‌ی ئه‌و که‌سانه‌ن که ئاواره بوون. ئه‌مه‌ش سه‌ره‌ڕای هه‌موو کێشه‌کان وه‌ک ئابووری و ئه‌منیه‌ت له وڵات بووه و پلانه‌که‌ش درێژه‌ی هه‌یه.\nحه‌دیسی وتی: هه‌وڵی هێزه عێراقییه‌کان بۆ پاک کردنه‌وه‌ی ناوچه ئازاد کراوه‌کان له بۆمب و ته‌قه‌مه‌نی درێژه‌ی هه‌یه. هه‌روه‌ها له بابه‌تی دابین کردنی کاره‌با و ئاو پێویستمان به بودجه‌ی زۆر قورس هه‌یه. ده‌وڵه‌تی عێراق پێبه‌نده به خزمه‌تگوزاری شارۆمه‌نده‌کانی خۆی. سه‌رکه‌وتنی سه‌ره‌کی به مانای گه‌یشتن به ئه‌منیه‌ت و گه‌ڕانه‌وه‌ی خه‌ڵک بۆ ماڵ و حاڵی خۆیان له هه‌موو عێراقه. ئێمه له‌مباره‌وه هه‌وڵی زۆرمان داوه و بڕیاریش وایه که کۆنفڕانسی نێونه‌ته‌وه‌یی یارمه‌تی دانی عێراق له مانگی فێڤرییه له کوه‌یت به‌ڕێوه بچێت.


رۆڵی ژنانی مۆساد لە رێككەوتنی ئەبراهام - تۆڕی میدیایی خەڵک\nژنانی مۆساد قورسترین ئەرك جێبەجێدەكەن\nكەناڵی 12ی ئیسرائیلی لە راپۆرتێكدا باس لە رۆڵی ژنانی دەزگای هەواڵگری مۆساد دەكات لە سازكردنی رێككەوتنی ئەبراهام و ئاشتبوونەوە لەگەڵ وڵاتانی كەنداو و عەرەبی.\nبەپێی راپۆرتی كەناڵەكە، سەرۆكی دەزگای هەواڵگری ئیسرائیلی مۆساد لە مانگی كانوونی یەكەمی رابردوودا رێزی ناوە لە ئەندامە ژنەكانی دەزگای مۆساد بەهۆی رۆڵی گەورەیان لە ئاساییكردنەوەی پەیوەندییەكان لەگەڵ وڵاتانی كەنداو كە رێككەوتنی ئەبراهامی لێ بەرهەم هات.\nبەپێی زانیاریی و لێكۆڵینەوەكان، ژنانی دەزگای هەواڵگری مۆساد رۆڵی كاراو گرنگیان هەبووە لە پەیوەندییەكانی دەزگای مۆساد لەگەڵ وڵاتانی كەنداو.\nبەپێی لێكۆڵینەوەكان یوسی كۆهین سەرۆكی دەزگای هەواڵگری مۆساد لە مانگی كانوونی یەكەمی ساڵی رابردوودا هەستاوە بە بەخشینی بڕوانامە بە 8 ژن لە بەرامبەر رۆڵیان لە پەیوەندییەكان لەگەڵ وڵاتانی كەنداو كە لە كۆتاییدا رێككەوتنی ئەبراهامی لێ بەرهەمهات.\nئاماژە بە یەكێك لە ژنەكان كراوە بە ناوی یائیل كە بەشداری لە ئۆپەراسیۆنی بەهاری گەنجان كردووە لە نێوەڕاستی بەیروت.\nدوو لە كارمەندەكانی هەواڵگری لە بەیروتی پایەختی لوبنان نیشتەجێبوون لەوێ زانیارییان لەسەر بەرپرسی رێكخراوی رزگاریخوازی فەڵەستینی كۆكردووەتەوە كە كراوەتە ئامانجی ئۆپەراسیۆنەكانی كوشتن لە میانەی چاودێری لە یەكەیەكی نیشتەجێبوونەوە لە بەرامبەر ماڵەكەی كە بەكرێ گرتبوویان.\nژنانی مۆساد لە سەرانسەری جیهاندا بەچەندین ناوەوە كار دەكەن، لە هەر رۆڵێك كە بۆیان بكرێت، قورسترین ئەرك جێبەجێیان كرد لە جەنگی ئۆكتۆبەری 1973دا بوو، ئەویش بە رۆیشتن بۆ بەرەی سوپای میسری بۆ تۆماركردنی ژمارەی كەشتی و زرێپۆشەكان و گەیاندنی ئەم زانیارییانە بە بارەگای مۆساد لە ئیسرائیل.\nساڵی رابردوو ئیسرائیل رێككەوتنی ئاشتبوونەوەی بە چاودێری ئەمریكا كرد لەگەڵ ئیمارات، بەحرێن، سودان و مەغریب.


کوردیپێدیا - ئەیلەم\n👫 ئەیلەم | پۆل: کەسایەتییەکان | زمانی بابەت: 🏳 کوردیی ناوەڕاست\nیەکێک بوو لە ئەندامانی تیپی مۆسیقای کۆمەڵەی بەخۆدان.\n 📡 ماڵپەڕ | 🏳 کوردیی ناوەڕاست | ronibarani.de\n1. 👁 کۆمەڵەی بەرخۆدان\n1. 👁 ئارمانج\n2. 👁 ئازاد\n3. 👁 ئاژوان\n4. 👁 ئیسمایل ماملێ\n5. 👁 ئەحمەد سامی\n6. 👁 ئەیلەمهۆزان سەردار\n7. 👁 بورهان\n8. 👁 بەسەر شاهین\n9. 👁 پەیڤان ئارژین\n10. 👁 جیا\n11. 👁 جەمال تیرێژ\n12. 👁 خانەمیر\n13. 👁 خەمگین بیرهات\n14. 👁 دڵگەش\n15. 👁 دیار\n16. 👁 زامانی\n17. 👁 زنار\n18. 👁 زۆزان\n19. 👁 زەریفە\n20. 👁 زەلال\n21. 👁 سەرهاد\n22. 👁 سەفکان\n23. 👁 سەهریبانا کوردی\n24. 👁 سەیید خان\n25. 👁 شیار موونزوور\n26. 👁 شێخ مووسێ ئیخدرێ\n27. 👁 شەمدین\n28. 👁 شەهرۆز\n29. 👁 فاتێ\n30. 👁 گولەر\n31. 👁 م. ئارفێ\n32. 👁 ماروف\n33. 👁 مەدیا\n34. 👁 مەریەم\n35. 👁 هۆزان جۆمەرت\n36. 👁 ڕۆتیندا\n37. 👁 کازمێ وانێ\n➕ ئەم بابەتە لەلایەن: (جوان عومەر ئەحمەد)ەوە لە: Mar 7 2020 9:28PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Mar 8 2020 6:10PM پێداچوونەوەی بۆکراوە و ئازادکراوە


توركیا كتومت وەك عێراق، وەك سووریا\nهەرچەندە حەڤدە هەزار ئەفسەری پۆلیس لە شەوی سەرساڵدا شەوارەیان بۆ پاراستنی تەناهی لە شاری ئەستەنبۆڵ دەكێشا، تیرۆر خۆی گەیاند بە نایت كڵەبێكی سەر لێواری زەریای بۆسفۆڕ و 39 كەسی بەردایەوە وێڕای حەفتا بریندار، كە هەندێكیان برینیان گەورەیە، تاوانكاریش لەولاوە تێی تەقاند. ئەمە جاری دووەمە، ئەو مینانییە سەرهەڵبدا، كە سیستەمی تەناهیی توركیا كونی تێ بووە، جاری یەكەم لە تیرۆركردنی باڵوێزی رووسیا ئێوارەی نۆزدەی مانگی رابردوو، كە بكوژ فیشەكیشی نەمابوو، بەڵام پۆلیسێك بە زەبری كوشتن ئەنگاوتی. خاوەنی نایت كڵەبە لێقەوماوەكە دەڵێ "باڵوێزگەی ئەمەریكا زوو ئاگەداریی دابوو، كە هەڕەشەیەك لە گۆڕێدایە"، بەڵام باڵوێزگەی ناوبردوو دەڵێ ئێمە بە گشتی قسەمان كردبوو نەك بۆ رووداوێكی سەربەخۆ.\nلە توركیا بیروبۆچوونێك سەری هەڵداوە دەڵێ ئەمەریكا ئاگەداری هەموو كارێكی تیرۆریستییە پێش ئەوەی لە توركیا روو بدات. لەم بوارەدا ئەندام پەرلەمانێكی سەر بە حزبی داد و گەشەدان لە لاپەڕەی تویتەری خۆیدا وریتاندی "تا ئۆباما لە دەسەڵاتدا بێ توركیا تەناهی بە خۆوە نابینێ". هەروەها "پێویستە هەموو شەندە و ئالیكارێكی ئەمەریكایی بكەونە بن چاودێرییەكی لە نێزیكەوە". دەشێ بڵێین ئەم بیروبۆچوونە، بیروبۆچوونێكی رەسمییە لەبەرئەوەی مانگێك پێش ئێستا سەركۆمار ئەردۆگان چەند جارێك دووبارەی كردەوە، كەوا كاربگێڕیی ئۆباما پشتی تیرۆری لە سووریا گرتووە. لە شەقامی توركیادا بیروبۆچوونێكی پێچەوانەش هەیە دەڵێ حكوومەتی توركیا شەش ساڵە وڵاتی كردووە بە رێپێڵگەی هاتوچۆی داعش بۆ سووریا و هەموو سنوورێكی بە روودا كردوونەتەوە. ئەم بیروبۆچوونەی دوایی پێی وایە ئیتر وڵاتەكە شوێنی ژیان نەماوە، رەنگە تا رادەیەكی زۆریش راستی لەم بۆچوونەدا هەبێ و توركیا رووی لە ئاژاوە نابێ.\nئەو چتەی سەرۆك ئەردۆگان ساڵەیلی ساڵە لافی پێوە لێ دەدا و دەڵێ هەرچەندە حزبێكی ئیسلامی دەسەڵاتڕانە لە توركیادا بەڵام سیستەمی دەوڵەت هەر بە عەلمانی ماوەتەوە، خەریكە دەربكەوێ قسەیەكە بنی بۆش بووە و ئیتر بەرەواژەكەی راستە. بە گشتی، هەر كەسێك هەڵگری بیری ئیسلامی بێ، دەڵێ ئێمە بۆیە دێین تا عەلمانییەت بە پاش بدەینەوە. وەك بینیشمان راگەیاندنەكەی هۆنینەوەی بەناو دەوڵەتی ئیسلامی، جەژنی سەری ساڵی لە توركیا بە"جەژنی كافران" ناو برد. لێرەوە، سەرۆك ئەردۆگان دەكەوێتە بەردەمی دووڕیانێكەوە، یان مانەوە لە پاڵ بەرەی پێشوودا واتە داعش و قەتەر و سعوودیە، یانیش بەردەوامی لە هاوكاری لێل رووسیا و ئێراندا، كە ئەمەیان رێگەی هات و نەهاتە لەبەرئەوەی بوونەوە لە ئەمەریكا و ئەوروپا، دیار نییە بەرەوكوێی دەبات. بەلای زۆرەوە ئامانجی رووسیا و ئێران لەم كردنەوەی توركیا لە رۆئاوایە، ئەوەیە بیكەن بە پاشكۆیەك یان رەنگە پەنگەركێشێك بەدەستی خۆیانەوە وەك ئەوەی لە چارەسەری كێشەی سووریادا دەبینین چۆن بەرەوڕووی داعشیان كردووەتەوە.\nهیچ بە دوور نایەتە دیتن، هۆنینەوەی بەناو دەوڵەتی ئیسلامی لەمەودوا هێزی خۆی بە بتوونی بە رووی توركیادا بخاتە كار وەك لە راگەیاندنەكەی مەڕ كردەوەكەی سەری ساڵدا، ناوی ئەردۆگانی بە "نۆكەری خاچپەرستی" هێنابوو. هەلێكیشی بە دەستەوە نەما ساین ئەردۆگان تا جارێكی تر لە سووریا پێچێك بە سیاسەت بداتەوە. كار لە كار ترازا، ئەو لەگەڵ رووسیا و ئێراندا رێك كەوت بۆ مانەوەی بەشار ئەسەد لە كورسیدا و لە ماوەی ئەم مانگەی تێیداین بەپێی ئەوەی بۆ كۆنگرەی ئەستانە لە كازاخستان نەخشەیان بۆ كێشاوە، مانەوەی ئەسەد دەبێت بە رێككەوتنێكی یەكجارەكی و ئەمەریكاش لاریی نابێ. دەمێننەوە توركیا و داعش تەنبەتەن لە گۆڕەپاندا\nجێی سەرسوڕمانە، لە شانبەشانی هەموو ئەو كارە تیرۆرییە زلانەی لە ماوەی ساڵی 2016دا لە توركیا روویان دا، هەروەها سەرەڕای هەڵكشانی یەكبینەی توندتێژی لە نێوان پەكەكە و سوپادا، سەرەڕای هەوڵێكی سەرنەگرتووی هەڵگێڕانەوەی سەربازی، كە گرتنی 35 هەزار كەس و كاربەدەركردنی 115 هەزار كارمەندی بە دوادا هات، سەرۆك ئەردۆگان هێشتا لە گەیین بە خواستەیلی كەسانیی خۆی، كۆڵی نەداوە و بە خێرایییەك لەگوێن خێراییی برووسكە پەلی بۆ دەكوتێ. رۆژی پێنجشەم و هەینیی رابردوو واتە دوو رۆژ پێش تەقینەوەكەی سەری ساڵ، لێژنەیەك لە پەرلەمانی توركیا لە ماوەی تەنیا 17 سەعاتدا، گەڵاڵە یاسایەكی بۆ دەسكاریی یاسای سەرۆكایەتی ساز دا. بە گوێرەی ئەم گەڵاڵەیە، سەرۆك بۆی دەبێ وەزیر لا بدا و دابنێ، دەتوانێ سەرۆكی حزبی دەسەڵات بكەوێنێ، باری ناكاوی لە وڵات رابگەینێ و لە هەمووشی گرینگتر ماوەی خۆی لە كورسیدا تا 2029 درێژ بكاتەوە. ئەو گەڵاڵەیە ئەگەر لەم مانگەدا لە پەرلەمان دەنگی نەهێنا ئەوا لە سەرەتای نیسانی داهاتوودا دەكەوێتە بەر دەنگدانی گشتییەوە. ئەندامێكی داد و گەشەدان لەو لێژنەیەدا دەڵێ: گرینگترین هەنگاوی دیموكراسییە لە دیرۆكی توركیادا. بەڵام بەرهەڵستی پێی وایە ئەو گۆڕانكارییە روو بدات، دێموكراسییە تەمەن سەت ساڵییەكەی توركیا جێلەق دەبێ. بولەنت تەزجانی سەر بە پارتی گەلی كۆماری لە پەرلەماندا دەڵێ: "ئەم یاسایە توركیا دەكات بە دەوڵەتێكی ئەستەمكار"، لەبەرئەوەی هەموو دەسەڵاتێك لە دەستی سەرۆكدا كۆ دەكاتەوە. شیكەرەوەیەكی رۆئاوایی دەڵێ ئەردۆگان دەبێ بە دیكتاتۆرێكی هەڵبژاردوو.\nئەم هەموو كێشەیەی باسمان كرد، لە پێشەوەیاندا كێشەی تیرۆری ئیسلامی، كە هیچی پێ ناوێ سیستەم لە توركیا كونی تێ بووە و تیرۆریست گەرای تێدا داناوە، دووەم كێشەی بزاوی فەتحوڵا گولەن، كە ئەویش بە سەرتاپێی سیستەمەكەدا تەنیوەتەوە، سێیەم كێشەی كورد، كە گەرمتر بووە و بە هۆی شەڕی سووریاوە چەلەنگتر لە جاران تەنگی بە توركیا هەڵچنیوە، چوارەم كێشەی حزبەیلی بەرهەڵستی (چەپ و كەمالیست و تد...)، كە ئەمانە هەرچەندە تا ئەمڕۆ لەگەڵ سیاسەتی سەرۆك ئەردۆگاندا نەكەوتوونەتە بەرەنگاری بەڵام بە گۆڕانی یاسای سەرۆكایەتی ئەگەر زۆرە ئەوانیش بكەونە سەنگەرەوە. لە نێوانی ئەم هەموو لایەنەدا، یەكەم ئیسلامی توندڕۆ، دووەم بزاوی خزمەت، سێیەم پەكەكە و چوارەم بەرهەڵستیی عەلمانی، هیچ ناوكۆیەك نییە تا لە بەرەیەكدا كۆ ببنەوە، ئەمەش لە ئاژاوە زیاتر لە گۆڕەپانی توركیادا ناهێنێتە گۆڕێ یان وەك ئیدیەمە كوردییەكەی دەڵێ دەیكات بە "گێرەی ئۆمەرەكوێر".\nدانانی سیستەمی سەرۆكایەتی لەم دەمودەستەی توركیادا، هیچ واتەیەكی نییە ئەوە نەبێ بنەوای دامەزراوەیی هەڵدەوەشێنێتەوە و لە شوێنیدا دیكاتۆرێك راست دەكاتەوە، كە تەنیا زمانی ئاگر و ئاسن لە رووبەڕووبوونەوەی كێشەدا دەناسێ. كێشەش لە توركیا و دەوربەریدا هێندە زۆرن نەهێڵن بۆ یەك ساتیش وڵات داهێورین و گیرسانەوە بە خۆوە ببینێ. ئێمەی كوردیش وا دیارە خێرمان لە هەڵوەشانەوەی ئەو بناخە پتەوەی دەوڵەتی توركیادا دەبێت، كتومت وەك ئەوەی عێراق، كتومت وەك ئەوەی سووریا.


ھونەرمەند شیرین محەمەد: من عاشقی رەنگەکانم، عاشقی وشەکانم – CHRA.TV\nسەرەتا / وتار و بیروڕا / دیمانە / ھونەرمەند شیرین محەمەد: من عاشقی رەنگەکانم، عاشقی وشەکانم\nCHRA.TV 07/11/2021\tدیمانە, وتار و بیروڕا\nھونەرمەند و شاعیر خاتوو شیرین محەمەد عەلی ناسراو بە (شیرین کۆکار)ساڵانێکە لە بە ھونەری شێوەکاری و لە بواری شیعر نووسین سەرقاڵە خاوەنی چەندین پیشانگەی ھاوبەش و تایبەتییە ھەردەم سروشتی جوانی کوردستان بۆتە سەرچاوەی تابلۆکانی ،حەزێکی زۆری بۆ ھونەر ھەیە.. بۆ زیاتر ئاشنا بوون بە کاروچالاکییەکانی بەچەند پرسیارێک بەسەرمان کردوە.\n*پێمان باش بووسەرەتا لەرێگەی سیڤی ھونەری زیاترخۆتان بەخوێنەرانمان ئاشنا بکەیت.\n-من ناوم (شیرین محەمەد عەلی)یە نازناوم شیرین کۆکارە لەساڵی ١٩٧٠ لە شارۆچکەی پێنجوێن لە دایک بووم،پەیمانگەی مەڵبەندی مامۆستایانم تەواو کردوە بەشی ھونەر، وەکو کاری ھاوبەش ساڵانە لەچالاکی قوتابخانەکان، بەپۆستەر و بڵاوکراوە بەشداری پیشەنگەی ھاوبەشم کردوە لە ھەموو چالاکییەکان ئامادەبوونم ھەبووە ،جیاوازی من لە گەڵ ھونەرمەندانی شێوەکار ،من تێکستی شیعری لەسەر تابلۆکانم دەنووسم.\n* ھاوکاری وپاڵپشتی ،بۆ ھەمووکەسێک لە ھەر بوارێک بێت پێویستە،ئەو کەس ولایانە کێن ھاوکاری و پاڵپشتی بەرێزتان بوون؟\n-بەداخەوە ھیچ کەس و لایەنێک ھاوکارم نەبووە لە ئەنجمادانی سەرجەم چالاکییەکانم ،ھەمووی لەسەر ئەرکی خۆم بووە ،چونکە حەزووخولیایەکی زۆرم بۆھونەری ھەیە.\n*تائێستا خاوەنی چەند پیشانگەی تایبەتی و ھاوبەشی؟\n– سەبارەت بە پیشانگەی ھاوبەش، لە گەڵ ھونەرمەندان بەشداری (١٠) پیشانگەی ھاوبەشم کردوە ،بەڵام لەسەر ئاستی چالاکی ھونەری تاکەکەسی لە ساڵی ٢٠١٤ دەستم بە کاری نیگارکردنی تابلۆکردن کردوە بەمەبەستی کردنەوەی پیشانگەی تایبەتی خۆم،ھەر بۆ ئەم مەبەستت لە رێکەوتی ٧-٧-٢٠١٨ کە رۆژی لەدایک بوونمە یەکەمین پیشانگەی تایبەتی خۆم کردەوە،وە ٢٧-٩-٢٠١٩ دووەمین پیشانگەی تایبەتی خۆم کردەوە، وە لە١٨-٨-٢٠١٨ لە شاری پێنجوێن بە ٢٢تابلۆ لە فیستیڤاڵی زانستی مفتی پێنجوێنی کرد،پێشانگایەکەم کردوە.\nلەپیشانگای تایبەتی دووەمم لە ژێر ناوی (شیعرو نیگار لە ئامێزی شیرین دابوو) لەسەر ھەموو تابلۆکانم تێکستییان لەسەر بوو ،سەرنجی زۆی لەبینەرانی بۆخۆی راکێشابوو، چونکە زۆربەی تابلۆکان و تێکستەکان لەگەڵ یەکتری دەگونجان.\n* بەرێزتان لەپاڵ ھونەری نیگار کردن ، شیعریش دەنووسن ئەگەری باسی ئەو بوارەش بکەیت؟\n– ئەوەی راستی بێت پێش ئەوەی دەست بە کاری ھونەری بکەم، سەرەتای دەسپێکردنی نووسینم دەگەرێتەوە بۆ ساڵی ٢٠١٠ وە زۆربەی تێستەکانم عاشقانەیە گوزارشت لەو روداو و دابڕانانە دەکات کەبەسەر عاشقەکان داروودەدات،ھەر لەسەر ئەو بابەتەش زۆر کەس پرسیاری ئەوم لێدەکەن کە من عاشقم؟ لەوەڵاما دەڵێم ، نەخێر عاشق نیم بەڵاکو من عاشقی رەنگەکانم عاشقی وشەکانم بەڵام من بۆعاشقەکان دەنووسم بۆ ئەو کەسانەی ناگەن بەیەک.\n*زیاتر لەکام قوتابخانەی شێوەکاری کار دەکەیت؟\n-من زیاتر لەسەر قوتابخانەکانی سروشتی و تەعبیری تابلۆکانم دەکەم.\n*بەکام لە ھونەرمەندانی کوردستان سەرسامی،یاخود کاریگەریان لەسەر تۆ ھەیە؟\n– من حەزێکی زۆرم بۆ ھونەر ھەیە، ھەموو ھونەرەکانم خۆش دەوێت ،بەشانۆ و موزیک و سینەما و شێوەکاری ،خۆشبەختانە من خۆم لە شێوەکار دۆزییەوە لەھەمان کاتدا سەرسامیشم بە کاری ھەموو ھونەرمەندێک.\n* بابەتی تابلۆیەکانت لە چییەوە سەرچاوە دەگرن؟\nسەرچاوەی تابلۆکانم زۆرن ،وەکو سروشت ھەندێک جاریش تێکستی شیعرێکم کردوە بە تابلۆ جاریش وایە بیرکردنەوەی خۆتە یان روداوێک دەبێتە سەرچاوەی تابلۆکانم.\n*ئاستی ھونەری شێوەکار بەگشتی و ئاستی شێوەکارانی ئافرەت چۆن دەبینی؟\n– ئاستی ھونەری شێوەکاری لەئاستێکی بەرزدایە،بەشانازیەوە ساڵانە چەندەھا پیشانگەی تایبەتی و ھاوبەشی دەکرێتەوە بۆ ھونەرمەندان وە ئافرەتی ھونەرمەندی بەتوانامان ھەیە، ئاستییان زۆر بەشە کارەکانیان ماییەی رێزن.\n*پێتان وایە ھونەرمەندی بەھرەمەند پێویستی بە خوێندنی ئەکادیمی ھەبێت؟\n-ھونەر سنووری نیە ئاکادیمی بێت، یان ئەکادیمی نەبێت چەندەھا ھونەرمەندمان لەبواری موزیک ، شانۆ، شێوەکاری ھەیەخاوەن ئاستێکی بەرزن لە ھونەر وەکو قوتابخانەی ھونەری وان ،بێ ئەوەی دەرچووی ئەکادیمایا یان پەیمانگەی ھونەری بن.\n* پرۆژەی نوێتان ھەیە؟\n– لە ئێستادا خۆم ئامادەکەم بۆکردنەوەی پیشانگەی تایبەتی.


KRG UK REPRESENTATION LONDON په‌یوه‌ندی\nTop Story شاندی هه‌رێمی کوردستان به‌شداری له کۆنفرانسی له‌نده‌ن بۆ پشتیوانی سوریاو ناوچه‌که کرد\nشاندێکی حکومه‌تی هه‌رێم که پێکهاتبوون له به‌ڕێزان د.عه‌لی سندی وه‌زیری پلاندانان و فه‌لاح مسته‌فا به‌رپرسی په‌یوه‌ندیه‌کانی ده‌ره‌وه و کاروان جه‌مال تاهیر نوێنه‌ری حکومه‌تی هه‌رێم له به‌ریتانیا له چوارچێوه‌ی شاندی کۆماری عێراقی فیدڕاڵ به‌شداری کۆنفرانسی نێوده‌وڵه‌تی له‌نده‌ن بۆ پشتیوانی سوریاو ناوچه‌که کرد.\nنادیە موڕاد کچە ئێزیدی ڕزگاربوو لە دەستی داعش ئامادەی دانیشتنێکی پەرلەمانی بەریتانیا دەبێت THU, 11 FEB 2016 19:36\nنادیە موڕاد کچە ئێزیدی ڕزگاربوو لە دەستی داعش ئامادەی دانیشتنێکی پەرلەمانی بەریتانیا دەبێت کاروان جەمال تاهیر پێشوازی لە شاندێكی دەزگای گشتی کاروباری مین لە کوردستان دەکات FRI, 22 JAN 2016 16:27\nلە دیدارێكدا شاندی دەزگای گشتی کاروباری مین باسیان لە سەردانە فەرمیەکەی شاندەکەیان کرد بۆ وڵاتی بەریتانیا و ئەو دیدار و کۆبوونەوانەی ئەنجامیان داوە. شاندەکە بە تێر و تەسەل باسیان لە ئامانجی سەردانەکەیان کرد کە تایبەت بوو بە پتەوکردنی پەیوەندیەکان و هاوکاریکردن و هەماهەنگیکردن لەگەڵ حکومەتی بەریتانیا و دەزگاکانی تایبەت بە مین هەڵگرتنەوە لەو وڵاتە، وە هەروەها پلانی نوێ ی کارکردن بۆ پاککردنەوەی ئەو ناوچانەی کە لەژێر دەسەڵاتی داعش ئازادکراون. کاروان جەمال تاهیر پێشوازی لە شاندێكی دەزگای گشتی کاروباری مین لە کوردستان دەکات دواى بڕیارى نەتەوە یەکگرتووەکان، بۆ یەكەم جار لە هەرێمی كوردستان رۆژی جیهانی قوربانیانی جینۆساید بەرز راگیرا SUN, 13 DEC 2015 18:56\nدواى بڕیارى نەتەوە یەکگرتووەکان، بۆ یەكەم جار لە هەرێمی كوردستان رۆژی جیهانی قوربانیانی جینۆساید بەرز راگیرا Consular services addressMondays and ThursdaysKRG50 BroadwayLondonSW1H 0RG More about Consular and legal services نوێنه‌رایه‌تی حکومه‌تی هه‌رێم له به‌ریتانیا Address50 Broadway London SW1H 0RGTel.: 02071524091 02071524092 07930060567Email: uk@gov.krdDirections to the KRG UK Representation © 2016 Kurdistan Regional Government, KRG


وڵاتانى G7 راگه‌یه‌نراوێك له‌سه‌ر دۆسێى بێسه‌روشوێنبوونى خاشقچى بڵاوده‌كه‌نه‌وه\nهەواڵ / جیهان :: 17/10/2018 :: 637 جار بینراوە\nوه‌زیرانى ده‌ره‌وه‌ى حه‌وت وڵاته زلهێزه‌كه، داوا ده‌كه‌ن گشت ئه‌و به‌رپرسانه‌ى ده‌ستیان له بێسه‌روشوێنبوونى جه‌مال خاشقچى رۆژنامه‌نووسى سعودى هه‌یه بدرێنه دادگا و پاڵپشتى خۆشیان بۆ لیژنه هاوبه‌شه‌كه‌ى ریاز و ئه‌نقه‌ره راگه‌یاند، كه بۆ لێكۆڵینه‌وه له دۆسێى خاشقچى پێكهێنراوه.\nگروپى G7 له راگه‌یه‌نراوێكدا كه وه‌زاره‌تى ده‌ره‌وه‌ى كه‌نه‌دا بڵاویكردوته‌وه و تیایدا هاتووه: "ئێمه وه‌ك وه‌زیرانى ده‌ره‌وه‌ى كه‌نه‌دا، فه‌ره‌نسا، ئه‌ڵمانیا، ئیتاڵیا، ژاپۆن، بریتانیا، ولایه‌ته یه‌كگرتوه‌كانى ئه‌مریكا و كۆمسیۆنى باڵاى كاروبارى ده‌ره‌وه‌ى یه‌كێتى ئه‌وروپا، وه‌ك رابردوو هه‌ست به‌دوودڵى ده‌كه‌ین، ده‌رباره‌ى بێسه‌روشوێنبوونى رۆژنامه‌نوسى سعودى جه‌مال خاشقچى".\nوه‌زیرانى ده‌ره‌وه‌ى G7 ده‌ڵێن : "پێویسته ئه‌وانه‌ى ده‌ستیان هه‌بووه له بێسه‌وروشوێنكردنى جه‌مال خاشقچى بدرێنه داداگا".\nله به‌یاننامه‌كه‌دا جه‌ختیش له پاڵپشتى ئازادى راده‌ربڕین و ئازادى رۆژنامه‌گه‌رى ده‌كه‌نه‌وه.\nله كۆتایی به‌یاننامه‌كه‌دا پاڵپشتى خۆیان بۆ هه‌وڵه‌كانى ده‌سه‌ڵاتدارى توركیا و سعودیه دوپات ده‌كه‌نه‌وه بۆ لێكۆڵینه‌وه له دۆسێى جه‌مال خاشقچى و داواش ده‌كه‌ن له كۆڵینه‌وه‌كان گشتگیر و متمانه‌پێكراو و روون و خێرا بێت.


رەزا شوان: نەخۆشی دەسەڵات. – WTARIKURD\nرەزا شوان: نەخۆشی دەسەڵات.\nجۆرج برنادشۆ دەڵێ:” ئەو کارەساتەی کە جیهانی تێدا دەژی، لەوەدایە کە دەسەڵات لە دەستی کەسانێکی بێـتوانان”\nحەمە ئازاد بەرزنجی: ئەمانە کێن و کێ نین؟\nعەلی مەحمود: كورسی بۆ فرۆشتن.


لە ڕێگەی جۆری دەست و پەنجەتەوە، کەسایەتی خۆت بناسە - تۆڕی میدیایی خەڵک\nسێ جۆری سه‌ره‌كی ده‌ست هه‌یه ده‌توانن له رێگه‌یه‌وه كه‌سایه‌تی خۆتانی تێدا دیاری بكه‌ن، ئه‌و جۆرانه‌ش بریتین له:\n1- ده‌ستی شێوازی A: ئه‌م جۆره‌یان په‌نجه‌ی (برای توته) له (دۆشاو مژه) درێژتره و هێمایه بۆ ئه‌وه‌ی ئه‌و كه‌سانه قۆز و سه‌رنجڕاكێشن، به‌ڵام كێشه‌یان ئه‌وه‌یه له بڕیاره‌كانیاندا زوو هه‌ڵده‌چن و هه‌ستیارن، حه‌زیان له ئه‌نجامدانی كاری سه‌ركێشیه و زۆركات ده‌بنه سه‌رباز یاخود ئه‌ندازیار، توانای دروستكردنی هاورێشیان زۆره.\n2- ده‌ستی شێوازی B: ئه‌و جۆره‌یان په‌نجه‌ی (برای توته) له (دۆشاو مژه) كورتتره، متمانه‌یان به‌خۆیانه‌و حه‌زیشیان به ته‌نهاییه، به‌ڵام له‌و كه‌سانه‌ن كه ده‌ستپێشخه‌ری ده‌كه‌ن له هه‌نگاوی یه‌كه‌مدا بۆ ئه‌نجامدانی كاره‌كان و حه‌زیشیان به ستایشكردنه له‌سه‌ر كاره‌كانیان.\n3- ده‌ستی شێوازی C: ئه‌و كه‌سانه‌ی كه درێژی (په‌نجه توته) و (دۆشاو مژه)یان هاوسه‌نگه، كه‌سانێكی هێمن و له‌سه‌رخۆن و حه‌زیان به ئاشته‌واییه، كاتێك خۆیان له ململانێدا ده‌بیننه‌وه هه‌ست به ناڕه‌حه‌تی ده‌كه‌ن، زۆر رێكخراوانه كارده‌كه‌ن و به‌وه‌فاشن له په‌یوه‌ندیه‌كانیاندا له‌گه‌ڵ ده‌وروبه‌ر، زۆر به‌سۆز و میهره‌بانیشن له‌گه‌ڵ هاوسه‌ره‌كانییاندا.


ئەمڕۆ 16-2-2021، پڕۆفیسۆری یاریدەدەر د. ڕەزا حەسەن سەرۆكی زانكۆی سلێمانی و هەریەك لە جێگرانی سەرۆكی زانكۆو ئەندامانی ئەنجومەنی زانكۆو پێشوازیان لە پرۆفیسۆرو داهێنەری بە توانای كورد د. ئازاد نەجار كرد، كە یەكێكە لە داهێنەرە جیهانییەكان كە توانیوێتی دڵی دەستكرد دروست بكات.\nسەرەتا پڕۆفیسۆری یاریدەدەر د. ڕەزا حەسەن سەرۆكی زانكۆی سلێمانی بەناوی سەرۆكایەتی زانكۆو سەرجەم مامۆستایان و فەرمانبەرانەوە پێشوازییەكی گەرمی لە پرۆفیسۆرو داهێنەری بە توانای كورد د. ئازاد نەجار كرد بۆ سەردانەكەی بۆ زانكۆی سلێمانی، راشیگەیاند: وەك زانكۆی سلێمانی كارو داهێنانە گەورەكانی د. ئازاد نەجار جێگەی فەخرو شانازین بۆ وڵاتەكەمان، دواتر پڕۆفیسۆری یاریدەدەر د. ڕەزا حەسەن سەرۆكی زانكۆی سلێمانی كورتە باسێكی لەسەر زانكۆی سلێمانی پێشكەشكرد و وتی: پێمان خۆشە وەك زانكۆی سلێمانی كە یەكەم زانكۆی حكومین لەسەر ئاستی زانكۆكانی هەرێمی كوردستان سود لە ئەزموون و داهێنانەكان بەرێوتان وەربگرین لە بواری پزیشكی.\nدواتر لە هۆڵی كۆبوونەوەكانی سەرۆكایەتی زانكۆ و بەسەرپەرشتی پڕۆفیسۆری یاریدەدەر د. ڕەزا حەسەن سەرۆكی زانكۆی سلێمانی ئامادەبوونی ژمارەیەكی بەرچاو لە راگرو مامۆستایان و خوێندكارانی كۆلێجە پزیشكییەكانی زانكۆ سیمینارێك بۆ پرۆفیسۆرو داهێنەری بە توانای كورد د. ئازاد نەجار رێكخرا.\nسەرەتای سیسمینارەكەش پڕۆفیسۆری یاریدەدەر د. ڕەزا حەسەن سەرۆكی زانكۆی سلێمانی وتەەكی پێشكەشكردوو رایگەیاند: زۆربەخێرهاتنی پرۆفیسۆرو داهێنەری بە توانای كورد د. ئازاد نەجار دەكەین بۆ زانكۆكەمان و هیوادارین لە رێگەی ئەم دیدارو سیمینارانەوە بتوانین سود لە ئەزموون و داهێنانەكانی ئەم زانا بە توانایەی كورد وەربگرین، كە لە ماوەی رابردودا بە داهێنانە گەورەكانی لە بواری زانستی پزیشكی خزمەتی گەورە بە مرۆڤایەتی بگەیەنێت.\nدواتر لەلایەن پرۆفیسۆرو داهێنەری بە توانای كورد د. ئازاد نەجار-ەوە، بە وردی باس لە بیرۆكەو قۆناغەكانی داهێنانەكەی كرا لە بواری دروستكردنی دڵی دەستكرد بۆ ئەو نەخۆشانەی كە پێویستیان پێیەتی.\nلە كۆتایی سیمینارەكەشدا دەرگای پرسیار بۆ ئامادەبووانی سیمینارەكە كرایەوەو لەلایەن پرۆفیسۆرو داهێنەری بە توانای كورد د. ئازاد نەجارەوە وەڵامی سەرجەم پرسیارەكانی ئامادەبوان درایەوە.\nپرۆفیسۆرو داهێنەری بە توانای كورد د. ئازاد نەجار خەڵكی شارۆچكەی زاخۆیەو ساڵانێكی زۆرە وەك پزیشك و داهێنەرو و مامۆستای زانكۆ لە وڵاتی سوید خزمەت بە بواری زانستی پزیشكی دەكات و خاوەنی چەندین داهێنانی گەورەە لە بواری پزیشكیداو لە ئێستاشدا لەلایەن حكومەتی سویدییەوە وەگ داهێنەرێكی بەتوانا لە بواری دروستكردنی دڵی دەستكرد دیاریكراوە.


كۆسرەت رەسوڵ: شەراكەتی راستەقینە و باشترین خزمەتگوزاریی – Knwe.org\nسەرەکی » مانشێت » كۆسرەت رەسوڵ: شەراكەتی راستەقینە و باشترین خزمەتگوزاریی\nمەكتەبی سیاسیی یەكێتیی نیشتمانیی كوردستان کۆبۆوە و پرسە گرنگەكانی تاوتوێكرد، كۆسرەت رەسوڵ عەلی جێگری سكرتێری گشتیی یەكێتیی نیشتمانیی كوردستانیش رایگەیاند: یەكێتی لە سەرەتای گفتوگۆكانەوە پێداگریی جددی كردووە لەسەر شەراكەتی راستەقینەی نێوان لایەنەكان و پێشكەشكردنی باشترین خزمەتگوزاریی بە هاونیشتمانیان.\nدوێنێ بەسەرپەرشتی كۆسرەت رەسوڵ عەلی جێگری سكرتێری گشتی، مەكتەبی سیاسیی یەكێتیی نیشتمانیی كوردستان لە سلێمانی كۆبۆوە.\nلە كۆبوونەوەكەدا پرسە گرنگەكانی پەیوەست بە دۆخی هەرێمی كوردستان و عیراق و ناوچەكە بەگشتی و پرسی پێكهێنانی كابینەی نوێی حكومەتی هەرێم، تاوتوێكران.\nهەر دوێنێ لە سلێمانی، كۆسرەت رەسوڵ عەلی جێگری سكرتێری گشتی، پێشوازییكرد لە هاكان كەرەجای كونسوڵی گشتیی توركیا لە هەرێمی كوردستان و وەفدی هاوڕێی.\nلە دیدارێكدا دۆخی هەرێمی كوردستان و گفتوگۆكانی پێكهێنانی كابینەی نوێی حكومەتی هەرێمی كوردستان، تاوتوێكرا، جێگری سكرتێری گشتی تیشكی خستە سەر پلان و بەرنامەی یەكێتی بۆ حوكمڕانی و جەختی لەوەكردەوە «یەكێتی لە سەرەتای گفتوگۆكانەوە پێداگریی جددی كردووە لەسەر شەراكەتی راستەقینەی نێوان لایەنەكان و پێشكەشكردنی باشترین خزمەتگوزاریی بە هاونیشتمانیان».\n لەلایەكی دیكەوە، گفتوگۆ و دانوستان بۆ پێكهێنانی كابینەی نوێی حكومەتی هەرێم بەردەوامە و چاوەڕوان دەكرێت بەم نزیكانە چەند پرسێكی گرنگ یەكلابكرێنەوە.


چەند بابەتێکی پەنابەریی لە لایەن فیدراسیۆنی پەنابەرانەوە.\nلە ماوەی دوو رۆژدا ٢٤٨ پەنابەر ناردنانەوە تورکیا.\nهیوا خدر: بە ناوەندی هەواڵگری فیدراسیۆنی ڕاگەیاند" حکومەتی یۆنان لە دوای ڕێکەوتی ٢٨/٢/٢٠٢٠ سیاسەتی بەرامبەر بەپەنابەران گۆڕیوە زۆر بەچڕی و بێ گوێدانە ماف و یاسای پەنابەرێتی و مەترسیەکانی دەریایی پەنابەران دیپۆرتی تورکیا دەکاتەوە، بەتایبەتی ئەوانەی کە دەگەنە سنورە دەریاییەکانی یۆنان وە لەماوەی تەنها دوو ڕۆژدا یۆنان ٢٤٨ دووسەدوو چل و هەشت پەنابەری دیپۆرتی تورکیا کردۆتەوە.."\nهیوا ئەوەشی ووت "کە دوێنێ شەو ڕێکەوتی ٢٨/٧/٢٠٢٠پۆلیسی یۆنانی ١٤ پەنابەری کوردی دیپۆرتی تورکیا کردۆتەوە وە زۆر نا مرۆڤانە ئازاری جەستەیان داون و شوێنەواری لێدانیش بەجەستەیانەوەیە ئەمە لە کاتێکدا کە ئەو پەنابەرانە بەڵگەنامەی کاتی مانەوەیان لە یۆنان هەبووە لە نێوانیشیاندا مێرد منداڵی تێدایەو خیزانەکانیان لە یۆنان نیشتەجێن و خوێندکاریشن وە لە نێوانیشیاندا ڕۆژنامەنوسی تێدایە..".\nهیوا گوتیشی" ئەو پەنابەرە هانایان بۆ فیدراسیۆنی پەنابەران هێناوە تا دەنگیان بگەینینە ڕێکخراوی نەتەوەیەکگرتووەکان بۆ کاروباری پەنابەران و تەواوی ڕێکخراوەکانی پەنابەران و مرۆڤ دۆستەکان...".\nقاچاخچیەك بەنزین بە خێزانێکی کورددا دەرژێ.\nپەنابەر (ع،م) بە ناوەندی هەواڵگری فیدراسیۆنی ڕاگەیاند"دوای ئەوە قاچاخچیەکە بەزەبری هێز وترساندن من خێزان ومناڵەکانمانی خستە نیو ئەو چوپەوە تا بپەرینەوە بەریتانیا، دەبەیەك بەنزینی پیا ڕشتین..".\nئەو پەنابەرە ئەوەشی ووت"قاچاغچیەکان لە کوردستانەوە بەڵینیان پێ دابووین کە بە شاحنە دەمانگەیەننە بەریتانیاو ٣ دەفتەر دولاریان لێ وەرگرتبووین بەڵام بەداخەوە وەك پیشەی هەمیشەییان درۆیان لەگەل کردین وئێمەیان بردە سەر ئاو، دوای ئەوەی من وخیزانم ناڕەزایەتیمان دەربری ئەویش چەقووی لی دەرکردین، منیش بەناچاری لەبەر ئەوەی خیزانەکەم دووگیان بوو وەمنالەکانمان زۆر ترسان سواری چووپەکە بووین ئەویش بێ ویژدانانە ئەو دەبە بەنزینەی پیویستمان بوو تا لەکاتی نەمانی بەنزین بەکاری بهێنرێت بە من و خیزان ومنالێکمانیدا ڕشت..".\nهەروەها گوتیشی "ژمارەمان ١٤ پەنابەر بوو لەو چوپەدا کاتژمێر ٣ بەیانی لە فەرەنساوە بەرێکەوتین وکاتژمێر ٧ ونیوی بەیانی لەناوەڕاستی ئاوەکە بەنزیمان لێبڕا وپاشان یەکێك لە پەنابەرەکان پەیوەندی بە پۆلیسی بەریتانیاوە کرد ئەوانیش فریامانکەوتن رزگاریان کردین وشەوێك ئێمەیان لەبنکەی پۆلیس هێشتەوە پاشان ئێمەیان بردە هوتیل، دوای دوو رۆژ ئازاری قاچی من وخیزان و منالێکم بەهۆی سوتانەوەوە ئێمەیان بردە نەخۆشخانە ولە ئێستادا چارەسەر وەردەگرین.."\nئەوەشی ووت"سوپاسی فیدراسیۆنی پەنابەران دەکەین بەهانامانەوە هاتن وهاوکاریان کردین..".\nشایەنی باسە بەپێ ئەوزانیاریانەی کە بە فیدراسیۆن گەیشتوە تەنها لەماوەی ئەم هەفتەیەدا ٦٠ هاولاتی هەرێمی کوردستان لە بەریتانیا داوای مافی پەنابەرییان کردوە.\n٢٧\_٧\_٢٠٢٠ - فەرەنسا\nحکومەتی ئەڵمانیا ژمارەیەك منداڵی پەنابەری وەرگرت.\nهیوا خدر: بەناوەندی هەواڵگری فیدراسیۆنی ڕاگەیاند" ووڵاتانی ئەوروپی چەند مانگێك پێش ئێستا بڕیاریاندا ١٥٠٠ هەزار و پێنچ سەد منداڵی پەنابەری بێ سەرپەشت لە یۆنان وەربگرن لە کۆی ٥٠٠٠ پێنچ هەزار منداڵانی بێسەرپرشت کە زۆربەیان لە کەمپەکانی دوورگەکانی یۆنان لە ژیانێکی سەختدا دەژین.."\nهەروەها ووتی "ووڵاتی ئەڵمانیا یەکەم ووڵاتە کە بەردەوام ئەو منداڵانە وەردەگرێت و دەیانبات بۆ ئەڵمانیا".\nشایەنی باسە ئەمڕۆ ڕێکەوتی ٣٠/٧/٢٠٢٠، ٩٠ نەوەت منداڵی پەنابەری بێسەرپەرشت بەڕێکران بۆ ئەڵمانیا.جگە لەوەش هەریەك لە ئەڵمانیا و فەڕەنسا بڕیارێکی تریان دا بە وەرگرتنی ئەو منداڵە پەنابەرانەی نەخۆشن لە یۆنان بەتەواوی ئەندامانی خێزانەکانیانەوە.


یۆنان: 57 كۆچبه‌ری دیكه به نایاسایی دیپۆرتی توركیا كرانه‌وه | Pishti News\nپه‌ڕه‌ی سه‌ره‌کی/په‌نابه‌ران/یۆنان: 57 كۆچبه‌ری دیكه به نایاسایی دیپۆرتی توركیا كرانه‌وه\nیۆنان: 57 كۆچبه‌ری دیكه به نایاسایی دیپۆرتی توركیا كرانه‌وه\nPishtiwan Jaf Follow on Twitter 2020/08/12\nدوێنێ 57 كۆچبه‌ری نایاسایی له كه‌نار ئاوه‌كانی توركیاوه به چووپ گه‌یشتنه دورگه‌ی لێسڤۆس و خرانه كه‌ره‌نتینه‌وه و ئه‌مڕۆش دیارنه‌مان و له توركیا دۆزرانه‌وه.\nڕۆژی ڕابردوو 57 كۆچبه‌ر له دوو كاتی جیاوازدا به چووپه‌وه گه‌یشتنه دورگه‌ی لێسڤۆس و له لایه‌ن پۆلیس ده‌ستگیر كران و خرانه كه‌ره‌نتینه‌وه.\nچووپی یه‌كه‌م به 24 كۆچبه‌ره‌وه گه‌یشته باكوری دورگه‌ی لێڤۆس و 7 كه‌سیان ده‌ستگیر كران له لایه‌ن پۆلیسی ده‌ریاوانی و 17 كه‌سی دیكه‌یان توانیان خۆیان بشارنه‌وه له دارستانێك و هه‌ڵهاتن، به‌ڵام دواتر له كابینه‌یه‌كدا ئه‌وانیش له لایه‌ن پۆلیسی ده‌ریوانی ده‌ستگیر كران.\nچووپی دووه‌م له هه‌مان ڕۆژدا به 33 كۆچبه‌ره‌وه گه‌یشته دورگه‌ی لێسڤۆس و له لایه‌ن هاوڵاتیه یۆنانیه‌كانی ئه‌و دورگه‌ی بینران و دواتر پۆلیسی ده‌ریاوانی ده‌ستگیریان كردن و گاوزرانه‌وه بۆ شوێنێكی تایبه‌ت و گوتیان كه كه‌ره‌نتینه ده‌كرێن.\nلێره‌دا پرسیاره‌كه ئه‌وه‌یه، بۆ كوێ گواسترانه‌وه؟\nبه پێی ڕێكخراوی Aegean Boat Report كه له‌و دورگه‌یه كار ده‌كه‌ن و هاوكاری ئه‌و كۆچبه‌رانه ده‌كه‌ن كه به چووپ ده‌گه‌نه دورگه‌ی لێسڤۆس، هه‌موو ئه‌و كۆچبه‌رانه بینراون له لایه‌ن هاوڵاتیه یۆنانیه‌كانه‌وه به‌ڵام پۆلیسی ده‌ریاوانی دورگه‌كه هه‌موویان ده‌ستگیر كرد و ناوی كه‌سیانی تۆمار نه‌كرد و گوتیان كه هه‌موویان بۆ كه‌مپێكی تایبه‌ت ده‌گوازرێنه‌وه و كه‌ره‌نتینه ده‌كرێن.\nبه‌ڵام هیچ له‌و كۆچبه‌رانه ناویان تۆمار نه‌كرا به فه‌رمی و كه‌سیش كه‌ره‌نتینه نه‌كرا. له دوێنێوه 57 كۆچبه‌ر نادیارن و ئه‌مڕۆ هێزی ده‌ریاوانی توركیا چه‌ند وێنه‌یه‌كیان لاو كرده‌وه كه ئه‌و 57 كۆچبه‌رانه ڕزگار كراون و له لایه‌ن هێزی ده‌ریاوانی یۆنانه‌وه به نایاسایی دیپۆرتی توركیا كراونه‌ته‌وه.\nئه‌مڕۆ له په‌یوه‌ندیه‌كدا به پۆلیس و هێزی ده‌ریاوانی دورگه‌ی لێسڤۆس، ئه‌وان ده‌ڵێن كه دوێنێ هیچ چووپێك به كۆچبه‌ره‌وه نه‌گه‌یشتۆۆته دورگه‌كه و به فه‌رمیش ناوی كه‌س تۆمار نه‌كراوه.\nوێنه‌ی به‌شێك له‌و كۆچبه‌رانه‌ی كه گه‌یشتوونه‌ته دورگه‌ی لێسڤۆس پێش ئه‌وه‌ی هێزی ده‌ریوانی یۆنان ده‌ستگیریان بكات\nوێنه‌ی هه‌مان ئه‌و كۆچبه‌رانه كه له دورگه‌ی لێسڤۆس بوون به‌ڵام لێره‌دا له لایه‌ن هێزی ده‌ریاوانی توركیا ڕزگار كراون دوای ئه‌وه‌ی یۆنان به نایاسایی دیپۆرتیان كردۆته‌وه\nڕێكخراوی Aegean Boat Report باس له‌وه ده‌كات كه گومان نیه، ئه‌و كۆچبه‌رانه گه‌یشتوونه‌ته دورگه‌كه و وێنه و ڤیدیۆیان بۆ ناردوون كه لۆكه‌یشنیۆ وێنه و ڤیدیۆكان هی ئه‌و كاته‌ن كه گه‌یشتوونه‌ته دورگه‌كه به‌ڵام پرسیاره‌كه ئه‌وه‌یه، ئایه هێزی ده‌ریاوانی یۆنان ئه‌و هه‌موو كۆچبه‌ره‌ی بۆ كوێ گواسته‌وه و بۆچی ناوی كه‌س تۆمار نه‌كرا . (؟)\nهێزی ده‌ریاوانی توركیا چه‌ند وێنه‌یه‌كی ئه‌و كۆچبه‌رانه‌ی بڵاو كردۆته‌وه كه ڕزگاریان كردوون و هه‌مان ئه‌و كۆچبه‌رانه‌ن كه له دورگه‌ی لێسڤۆس وێنه‌یان گیراوه.\nحكومه‌تی یۆنان و وه‌زاره‌تی په‌نابه‌ران هه‌میشه ئه‌م كاره نایاساییانه ڕه‌ت ده‌كه‌نه‌وه و ده‌ڵێن ئه‌وانه‌ی ئه‌م جۆره زانیاریانه بڵاو ده‌كه‌نه‌وه، مارامی سیاسی خۆیان هه‌یه و دووره له ڕاستی.\nژماره‌یه‌كی زۆر له ڕێكخراوه بیانیه‌كان حكومه‌تی یۆنان و وه‌زاره‌تی په‌نابه‌ران و ده‌ریاوانی تۆماتبار ده‌كه‌ن كه له سه‌ر فه‌رمانی ئه‌وان، كۆچبه‌ران به نایاسایی دیپۆرتی كه‌نار ئاوه‌كانی توركیا ده‌كه‌نه‌وه و تا ئێستایش وێنه و ڤیدیۆی چه‌ند له‌و كارانه بڵاو بۆته‌وه به‌ڵام حكومه‌تی یۆنان وه‌ك پروپه‌گانده ناویان ده‌بات و ده‌ڵێت یۆنان ڕێز له مافی مرۆڤ ده‌گرێت و ئه‌و جۆره هه‌واڵانه دوورن له ڕاستی.\nنه‌ك ته‌نها له دورگه‌كانی یۆنانه‌وه به‌ڵكو له خاڵه سنوریه‌كانی یۆنانیش، كۆچبه‌ر و په‌نابه‌ر ده‌ستگیر كراون و به نایاسایی دیپۆرتی توركیا كراون. به تایبه‌ت له كۆتایی مانگی ڕابردیی له ناوچه‌ی ئیگومه‌نیچا كه ناسراوه به كۆمه‌نیزیا، هێزی ده‌ریاوانی ئه‌و ناوچه‌یه 20 په‌نابه‌ریان ده‌ستگیر كرد كه یه‌كێكیان هه‌ورامان محمد بوو، كامێره‌مانی پشتی-نیوز كه بۆ ئاماده كردنی ڕاپۆرت ڕووی له‌و ناوچه‌یه كردبوو، ده‌ستگیر كرا و هه‌موویان پێكه‌وه به شێوه‌یه‌كی نهێنی، دوای ئه‌وه‌ی ئه‌شكه‌نجه دران ، له ڕێگه‌ی وشكانیه‌وه له ناوچه‌ی ئۆرێستیادا، به نایاسایی دیپۆرتی توركیا كرانه‌وه.\nسه‌رچاوه و وێنه‌كان: Aegean Boat Report\nفرۆکە جەنگیەکانی تورکیا سنووری برادۆست بۆردوومان دەکەن\nوه‌زاره‌تی په‌نابه‌رانی یۆنان چه‌ند بڕیارێكی نوێی ده‌ركرد\nدانیمارك بڕیارێكی نوێ دژ به په‌نابه‌رانی وڵاته‌كه‌ی ده‌ركرد\nیۆنان: 1.560 كۆچبه‌ر له دورگه‌كانه‌وه ڕه‌وانه‌ی كه‌مپی داخراو له باكوری یۆنان ده‌كرێن\nهێزی سه‌ربازی زیاتر ده‌نێردرێته سه‌ر سنوره‌كانی وڵاتانی باڵكان\nیۆنان: مانگانه په‌نابه‌ران تاكو 1.490 یۆرۆ وه‌ر ده‌گرن….\nكاروانه‌كه‌ی هۆڵه‌ندا داوایه‌ك ئاڕاسته‌ی په‌نابه‌رانی یۆنان ده‌كات


بیر و ڕەفتاری خۆکوژی ،کارەساتێکی مەترسیدارە لە رۆژهەلاتی کوردستان⁄ زانیار عەزیزنژاد – زاگرۆس پۆست\nماڵەوە / وتار / بیر و ڕەفتاری خۆکوژی ،کارەساتێکی مەترسیدارە لە رۆژهەلاتی کوردستان⁄ زانیار عەزیزنژاد\nبیر و ڕەفتاری خۆکوژی ،کارەساتێکی مەترسیدارە لە رۆژهەلاتی کوردستان⁄ زانیار عەزیزنژاد\nپێنج شه‌ممه 11 ئازار 2021\tوتار 35 جار خوێنراوه‌ته‌وه\nھەواڵەکان باس لەوە دەکەن لە ماوەی چەند رۆژی ڕابردوودا، لە ناوچە جیاجیاکانی رۆژهەڵاتی کوردستان پەنایان بۆ خۆکوژی بردووە.\nدیاردەی کارەساتباری خۆکوژییەکان لە چەند مانگی ڕابردوودا رۆژبەدوای رۆژ زیادی کردوەو هەرچەند وەخت جارێک هەواڵێکی دڵتەزێنی لەم چەشنە بڵاو دەبێتەوە.\nزانیارییەکان باس لەوە دەکەن کە ڕادەی خۆکوژییەکان لە کوردستان، زیاتر گوندەکان و شارەکانی سەرسنووری گرتۆتەوە و قوربانییەکانی کارەساتی خۆکوژی سەربە چینی کەم‌داهات و دەسکورتی کۆمەڵگان.\nهۆکاری سەرەکیی زیادبوونی ڕادەی خۆکوژییەکان لە کوردستان گوشاری ئابووری، بێکاری و دەسکورتی و کێشەی بنەماڵەیی لەبەرچاوترین هۆکارەکانن، لەگەڵ ئەمەش زاڵبوونی بیری پیاوسالارانە و خەسارەکانی تەڵڵاق لە هۆکارەکانی خۆسووتاندنی ژنان لە کوردستانە.\nبویە بە پیویستی دەزانم هەڵسنگاندنی بیر و رەفتاری خوکوژی بزانین\nهەڵسەنگاندن: پێویستە پرسیاری بیر و هەڵسوکەوتی خۆکوژی لە هەموو ئەوکەسانە بکرێت کە ئەگەری کۆتایهێنان بە ژیانی خۆیان هەیە، وە بەپێی زانستی دەرونناسی و ئەنجامی توێژینەوەکان پرسیارکردن بە هیچ جۆرێک بیری خۆکوژی ناخاتە مێشکی هیچ تاکێکەوە، بەڵام بە پرسیارنەکردن ئەگەری لەدەستدانی هەلی پێشکەشکردنی هاوکاری و ڕزگارکردنی گیانی نەخۆشەکان زۆرە. لە کاتێکدا ئەگەر کەسەکە باسی خۆکوژی کرد یاخود هەر ڕەفتارێکی خۆکوژی لێ بەدی کرا پێویستە پرسیار لە هۆکارەکەی بکرێت و پاشان هەر ڕێگایەک کە ڕەچاوی کردبێت بۆ خۆکوشتن.\nهەر وتەیەک وەک؛ هیچ داهاتوویەک نابینم، ئەم ژیانە هیچ واتا و خۆشیەکی نیە، یاخود هەر ڕەفتارێک وەک؛ بەبێ هۆ ماڵئاوایی لە کەسوکار و هاوڕێکانی بکات، بێ بوونی نەخۆشی دەرمان بکڕێت و کۆی بکاتەوە، زەنگێکن بۆ خێزان و هاوڕێکانی و پێویستە بەوریاییەوە چاودێری بکەن و هانا بۆ چارەسەری بارودۆخەکە بەرن.\nبەپێ ی توێژینەوە زانستیەکان دەرکەوتوە، زۆربەی ئەوکەسانەی خۆیان کوشتوە، لانی کەم جارێک ئاماژەیان بۆ بیری خۆکوژی کردووە. ئەگەر هەر مەترسیەکی گەورە لەسەر ژیانی کەسێک هەبێت وەک هەبوونی بیری توندی خۆکوژی، یاخود هەوڵی خۆکوژی، پێویستە دەستبەجێ لە نەخۆشخانە بخەوێنرێت، تەنانەت ئەگەر بەزۆر و بێ ڕازیبوونی نەخۆشەکە بێت. پاش مانەوە لە نەخۆشخانە و وەرگرتنی چارەسەری پێویست، هەریەک لە ئەندامانی تیمی پزیشکی دەرونی ڕۆڵی خۆیان دەبینن لە گۆڕینی بیر و ڕەفتاری خۆکوژی و هێورکردنەوەی، و هانی نەخۆش دەدرێت هەر بیرێکی ئاڵۆز یاخود شتێکی هەیە، بە ئازادی باسی بکات، تا بتوانرێت باشتر چارەسەری بۆ بکرێت. هەروەها دەبێت هەرئامرازێکی خۆکوژی نە‌هێڵرێت لە ژینگەی نەخۆشەکە تا بەدوربێت لە بەکارهێنانیان. بەپێ ی توندێتی بیری خۆکوژیەکە، پێویستە نەخۆشەکە چاودێری بکرێت و ناوبەناو سەردانی بکرێت بۆ دڵنیابونەوە لە سەلامەتی، بۆ نمونە هەموو چارەکێک یان نیوسەعات جارێک، بەڵام لەو کەسانەی کە بەڕادەیەکی مەترسیدار بیر و هەوڵی خۆکوژیان هەیە، پێویستە هاوەڵی نەخۆشەکە، و لەو نەخۆشخانانەی کە هاوەڵیان نیە، تەنها پەرستار هاوەڵیان دەکات، پێویستە بەردەوام لە ژێر چاودێری دابنرێت تەنانەت لەوکاتانەی کە خەوتووە، نەک بە مەبەست خۆی کردبێت بە خەوتوو، و لە هەلێکدا خۆی بکوژێت. لەو کەسانەی گرفتاری نەخۆشیەک یان زیاتری دەرونین، دەبێت چارەسەری پێویست و خێرای حاڵەتەکانیان بکرێت، چونکە زۆرکات بیری خۆکوژیەکە ڕەنگدانەوەی نەخۆشیەکەیەتی، بۆ نمونە لەو نەخۆشانەی کە خەمۆکی گەورەیان هەیە و وازیان لە نان خواردن و ئاوخواردنەوە هێناوە، و مەترسی وشک بونەوە و لەدەستدانی گورچیلەکانیان لێدەکرێت، دوای خەواندنی لە نەخۆشخانە، چارەسەری تەزووی کارەبایان بۆ دەکرێت. پێویستە لەهەندێ قۆناغی نەخۆشیەکاندا چاودێریەکی زیاتری نەخۆشەکان بکرێت، بۆ نمونە لە نەخۆشی خەمۆکی گەورە، کاتێک خاو و خلیچکی نامێنێت، لەبەرئەوەی هەندێ نەخۆش بیری خۆکوژی هەیە بەڵام لەبەر لاوازی ناتوانێت پەنای بۆ بەرێت، و کاتێک چالاک دەبێتەوە هەوڵەکەدەدات، یاخود لەو نەخۆشانەی وەک شیزۆفرینیا، کاتێک نەخۆشەکە بە ئاگا دێتەوە کەنەخۆشیەکی هەیە و لە حاڵەتەکەی تێدەگات، هەندێ جار پەنا بۆ خۆکوشتن دەبەن، لەبەر لاوازی و بێ ئومێدیان لە بەرامبەر نەخۆشیەکە، هەربۆیە دەبێت هانیان بدرێت بۆ بەردەوام بوون لە وەرگرتنی چارەسەر و دڵنیاکردنەوەیان.\nڕێگاکانی پاراستنی تاک لە خۆکوژی\nبێگومان هەموو چین و توێژ، و خێزان و ناوەندە پەروەردەیی و ڕۆشنبیریەکان دەبێت ڕۆڵ بگێڕن لە هوشیارکردنەوەی تاک و پاراستنیان لە هەوڵی خۆکوژی.\nپێویستە لەسەر حکومەت هێڵێکی گەرم وەک هێڵی فریاکەوتن و ئاگرکەوتنەوە دابنێت بۆ بەرەنگاربونەوەی خۆکوشتن، بەجۆرێک هەرکەسێک ویستی پەنابەرێتە بەرخۆکوشتن، بتوانێت پەیوەندیان پێوەبکەن و لایەنی پەیوەندیدار فریایان بکەون، چونکە ئەوکەسانەی خۆیان دەکوژن هەموو هەوڵێک دەدەن، و کاتێک لەهەمووشتێک بێ هیوا دەبن، ئەوکاتپ ەنا دەبەنە بەر خۆکوشتن.\nهەروەها پێویستە لەسەر میدیاکان ئەو فیلم و درامایانەی کە خۆکوشتن وەک قارەمانێتی نمایش دەکەن، بڵاونەکەنەوە تا کاریگەری لەسەر کەس دروست نەکات، بەتایبەت چینی هەرزەکاران. پێویستە لەسەر کۆمەڵگا نەخۆشی دەرونی وەک هەرنەخۆشیەکی تر تەماشا بکات، کە بنەمای زانستی هەیە، و چارەسەری پێویستی هەیە، تا ئەوانەی گرفتارن بەنەخۆشی دەرونی لە لەکە ی کۆمەڵگا نەترسن و شەرمیان لە بەهاناوەچونی چارەسەری دەرونی نەبێت.\nکوگای زانستی دكتۆر هێمن فاتح حمەکریم


وەک پێداچوونەوەی ٢٣:٠٤، ١١ی تەممووزی ٢٠١٧\n١٥ بایت سڕایەوە ، ٣ years ago\nوەک پێداچوونەوەی ١٥:٠٦، ٢٨ی نیسانی ٢٠١٧ (دەستکاری)\n(←چۆنێتی دروستکردنی گەلەری: چاکسازی)\nوەک پێداچوونەوەی ٢٣:٠٤، ١١ی تەممووزی ٢٠١٧ (دەستکاری) (پووچەڵکردنەوە)\n'''پەڕگەکان''' چەند میدیایەکن کە ویکیپیدیا بەکاری دەھێنێت کە پێکھاتووە لە وێنە، دەنگ (ئۆدیۆ) و ڤیدیۆ بە چەند فۆرماتێکی جیاواز، ویکیپیدیا چەند دانەیەکیان بەکاردەھێنێت. وێنەکان بە گشتی پێکھاتوون لە وێنەی ئاسایی، تابلۆ، لۆگۆ و ھەندێکجار گراف بۆ ڕوونکردنەوەی بابەتێک. وێنەکان (و ھەموو پەڕگەکانی تر) لە ھەردوو خەزێنەی ویکیپیدیا و ویکیمیدیا کۆمنز ھەڵدەگیرێن. ئەو پەڕگانەی کە لە ''ویکیمیدیا کۆمنز'' ھەن ھەموو بەکارھێنانی [[ناوەرۆکی ئازاد|ئازادیان]] ھەیە، واتا ھەموو کەسێک دەتوابێت وەریان بگرێت و بەکاریان بهێنێتبھێنێت. بەڵام ئەوانەی لە ویکیپیدیا بارکراون (کە تەنھا ئەو بەکارھێنەرانەی مافی [[ویکیپیدیا:بارکەرەکان|بارکەر]]یان ھەیە دەتوانن لە ناو ویکیپیدیا خۆی میدیا باربکەن) کە نائازادن و تەنھا لەناو خودی ویکیپیدیای کوردی (ئەگەر لێرە بارکرابێت) بەکاردێت. زۆربەی پەڕگە نائازادەکان پێکھاتوون لە وێنەی پۆستەری فیلمەکان و بەرگی کتێب...''ھتد''\n== چۆنێتی بارکردن و دانانی پەڕگە لە ویکیپیدیا ==\n[[پەڕگە:Licensing tutorial ckb.jpg|چەپ|320px|وێنۆک|بۆ زانیاری بە وێنە ئەمە بخوێنەوە]]\nسەرەتا دەبێت سەردانی [https://commons.wikimedia.org/wiki/دەستپێک ماڵپەڕی ویکیمیدیا کۆمنز] بکەیت، لەوێ دەتوانیت بەدوای پەڕگەکاندا بگەڕێیت لە بەشی ''گەڕان''دا. لە ویکیمیدیا کۆمنز بە ھەزارەھا وێنە، دەنگ و ڤیدیۆی ئازاد ھەن و دەتوانیت بۆ وتارەکان بە دڵی خۆت بەکاریان بھێنیت، بە مەرجێک کە پەیوەندییەکی ھەبێت لەگەڵ وتارەکاندا. باشتر وایە پەڕگەی jpg بۆ وێنە فۆتۆگرافیەکان و پەڕگەی png بۆ نەخشەکان و وێنە بچووکەکان بەکار بهێندرێتبھێندرێت. بۆ ئەوەی بتوانیت پەڕگەکان بخەیتە ناو وتارێکەوە دەبێت یەکەم جار باری بکەیت بۆ: '''ویکیمیدیا کۆمنز'''، کە شوێنێکی سەرەکی هاوبەشھاوبەش تەرخان دەکات بۆ پاشه‌كه‌وتپاشەکەوت كردنىکردنی پەڕگەکان بۆ هەمووھەموو پڕۆژەکانىپڕۆژەکانی دامەزراوەی ویکیمیدیا. ئەو پەڕگانەی کە لەکۆمنزدا هەیەھەیە دەتوانرێت بۆ هەرھەر وتارێک بار بکرێ بۆ هەمووھەموو زمانەکانىزمانەکانی ویکیپیدیا یان هەریەکھەریەک لە پرۆژە خوشکەکانىخوشکەکانی ویکیپیدیا، ئەم شوێنە زۆر پەسەندە بۆ وێنە ئازادەکان (مۆلەت پێدراو لە ژێر مۆڵەتنامەیەکی ئازاد دا). بۆ ئەوەی ڕاستەوخۆ پەڕگەیەک باربکەیت [https://commons.wikimedia.org/wiki/Special:UploadWizard?uselang=ckb کرتە لێرە بکە] و دوای زانیارییەکان بکەوە. ئاگاداربە کە دەبێت زانیارییەکان پڕبکەیتەوە و ناوێکی تایبەتیی بۆ پەڕگە دابنێیت. ئەگەر زانیارییەکان پشتگوێ بخەیت لەوانەیە پەڕگەکە بە دزراو دیاریبکرێت و بەخێرایی بسڕدرێتەوە، لەکاتی دووبارەبوونەوەی بارکردنی وێنەی ڕێپێنەدراو، لەوانەیە [[ویکیپیدیا:پەڕەی بەکارھێنەر|پەڕەی بەکارھێنەر]]ەکەت بەربەست بکرێت بۆ ماوەی جیاواز.\n===ئایا دەتوانم پەڕگە بار بکەم ئەگەر ھەژمارم نەبێت؟===\n===پەڕگەکەم نائازادە، چی بکەم؟===\nھەندێکجار واپێویست دەکات کە پەڕگەیەکی نائازاد لە ویکیپیدیا بەکاربێت، لەبەر ئەم ھۆکارە دۆزینەوەی پەڕگەی خوازراو سەختە یاخود نادۆزرێتەوە لەبەر نەبوونی، لەم حاڵەتەدا پێویستە داوا لە بەکارھێنەرێک بکەیت کە مافی '''بارکەر'''ی ھەیە پەڕگەکەت بۆ باربکات یاخود بەرزبکاتەوە. بۆ ئەوەی ئەو بەکارھێنەرانە ببینیت کە مافی بارکەریان ھەیە، [https://ckb.wikipedia.org/w/index.php?title=تایبەت%3Aلیستی_بەکارھێنەران&username=&group=uploader&limit=50 کرتە لێرە بکە.] بارکەران تەنھا کاتێک وێنە باردەکەن کە بەرگی [[فیلم]]، [[ئەلبوم]]، پۆستەر یان لۆگۆ بن و دڵنیا بن کە نائازادە. وێنەی کەسایەتییەکان تەنھا کاتێک باردەکرێن ئەگەر لە ویکیمیدیا کۆمنز ھیچ وێنەیەکی کەسایەتییەکە یاخود وێنەیەکی ڕوونی دەمووچاوی نەبێت. بزانە ویکیمیدیا کۆمنز سیاسەتێکی مۆڵەتنامەی توند پەیڕەو دەکات. بۆت هەیەھەیە تەنهاتەنھا وێنە و پەڕگەی ئازاد باربکەی. بە هیچھیچ شێوەیەک بۆت نییە وێنەیەک باربکەی کە مافی پارێزراوە (تەنهاتەنھا مەگەر خاوەن وێنەکە ڕازی بێ وبیخاتە ژێر بەڵگەی ئازادەوە) لە ژێر بیانوی بەکارهێنانیبەکارھێنانی دادوه‌رانهدادوەرانە (وەکو هێماھێما بازرگانیەکان). ویکیمیدیا تاقمێکی زۆر لە بەڵگەی ئازاد پاشه‌كه‌وتپاشەکەوت دەکا کە دادەنرێ لە کاتی بارکردنی وێنەکە. بۆ بارکردنی وێنەیەک کرتە بکە لە سەر بەستەری "پەرگەیەک بار بکە."\n== فێرکاری بە ڤیدیۆ==\nدەتوانن بەهۆیبەھۆی [https://www.youtube.com/watch?v=kpVnYpmxYyI ئەم ڤیدیۆیەوە] لە چۆنیەتی بارکردن و دانانی وێنە باشتر شارەزا بن. ئەم ڤیدیۆیە لەسەر ماڵپەڕێکی دەرەکی بارکراوە بەناوی [[یوتیووب]] کە پەیوەندی بە ویکیپیدیاوە نییە.\n[[پۆل:پەڕەکانی زانیاری ویکیپیدیا]]\nوەرگیراو لە «https://ckb.wikipedia.org/wiki/تایبەت:MobileDiff/529802»


عوسمان بایدەمیر: ئەردۆغان بۆ مناڵانی غەزە مەگری خۆت مناڵکوژی – زاگرۆس پۆست\nماڵەوە / کوردستان / عوسمان بایدەمیر: ئەردۆغان بۆ مناڵانی غەزە مەگری خۆت مناڵکوژی\nعوسمان بایدەمیر: ئەردۆغان بۆ مناڵانی غەزە مەگری خۆت مناڵکوژی\nپێنج شه‌ممه 7 كانونی دووه‌م 2016\tکوردستان, هەواڵ 137 جار خوێنراوه‌ته‌وه\nلەپارلەمانی تورکیە و لە بەردەم پارلەماندا “عوسمان بایدەمیر” بە “ئەردۆغانی” وت: بۆ منداڵانی غەزە مەگری خۆت منداڵکوژی.\nعوسمان بایدەمیر لە دانیشتنێکی پەرلەمانی تورکیەدا لەسەر شەڕی سپاو هێزە ئەمنییەکانی تورکی بەرامبەر خەریکی مەدەنیکوردستان و کوشتنی مناڵانی کورد وتی: زوڵم هەر زوڵمە چ لە غەزە بێ یان جەزیرە یان سلۆپی. هەردوکیان هی منداڵن، یەکێکیان غەززەیە ئەوەی تر کوردستانە، خوا هەقی هەردووکیان بکاتەوە”.\nبایدەمیر کە پەرلەمانتاری هەدەپەی شاری روحایە و پێشتر شارەداری ئامەد بوو وتی” ئەردۆغان هۆڕ هۆڕ بۆ مناڵانی غەززە دەگریت، کەچی خۆی سەبەبی کوشتنی منداڵانی کوردە، باشە ئێستا پێم بڵێن کام ویژدان و ئەخڵاق ڕێ بە کوشتنی منداڵان دەدات، جگە لە ویژدان و ئەخڵاقی ئێوە؟\nزیاتر لە مانگێکە سووپاو هێزە ئەمنییەکانی تورکیە بەهەموو چەکێکی قورس هێرش دەکەنە سەر شارە کوردیەکان و ژمارەیەکی بەرچاو خەڵکی مەدەنی لەناوچەکانی سوری ئامەدو سلۆپی و جەزیرەو شێرناخ بوونەتە قوربانی ئەم سیاسەتەی دەوڵەتی ئەردۆغان و تەرمی لاوان لەسەر شەقامەکان ماونەتەوە.


بەڕێوەبەەرایەتی تڕامپ یارمەتی بە ئاژانسی یو ئێن کەم دەکاتەوە\nبەرەنگاری فەلەستینییەکان بەرامبەر بە سەربازانی ئیسراێلی کە گازی فرمێسک ڕێژ بە کار نەهێنن. کەرتی غەزە، ١٤ی مای ٢٠١٨ی زاینی\nحەوتووی ڕابردوو، بەڕێوەبەرایەتی تڕامپ ڕایگەیاند زیاتر لە ٢٠٠ ملیۆن دوڵار یارمەتی ئابوری بۆ فەلەستینییەکانی کەم کردەوە.\nبەڕێوەبەرایەتی تڕامپ یارمەتی دراوی بە ئاژانسی یو ئێن کەم کردۆتەوە کە یارمەتی بە پەناخوازانی فەلەستینی دەکات و دەڵێت ئەو ئاژانسە کەم و کووڕی زۆری تێدایە.\nوەزارەتی دەرەوەی ئەمەریکا هەینی پشتیوانی دەیان ساڵەی خۆی بۆ ئاژانسی فریاگوزاری و کارکردن سەر بە یو ئێن ناسراو بە یو ئێن ئار دەبلیو ئەی کۆتایی پێ هێنا و دەڵێت "بەڕیوەبەرایەتی بە وردی پێداهاتنەوەی بە سەر مەسەلەکەدا کردووە و دڵنیایە کە ئەمەریکا یارمەتی زیاتر بە ئەو ڕێکخراوە ناکات."\nیو ئێن ئار دەبلیو ئەی چاودێری تەندروستی، خوێندن و خزمەتەکانی گشتی بۆ فەلەستینییەکان لە کەناری رۆژئاوا، کەرتی غەزە، ئوردن، سوریا و لوبنان دابین دەکات. ئەو ئاژانسە دەڵێت خزمەت بۆ دەوری ٥ ملیۆن پەناخوازی فەلەستینی دابین دەکات، کە زۆربەیان لە ڕەگەزی ئەو فەلەستینیانەن کە یان لە ماڵەکانیان پەڕێوەبوون یان زۆریان بۆ هێنان ماڵەکانیان لە ماوەی شەڕدا بە جێ بێڵن کە ئەمەش وای کرد ئیسڕایل لە ١٩٤٨ دا وڵاتی سەربەخۆی ئیسڕایل دابمەزرێنێت.\nئەمەریکا نزیکەی ٣٠ لە سەدی سەرجەم بودجەی یو ئێن ئار دەبلیو ئەی دابین دەکات لە ساڵی ٢٠١٦ دا ٣٥٥ ملیۆن دوڵاری یارمەتی بە ئەو ئاژانسە کرد. بەڵام، لە مانگی ١ی زاینی ٢٠١٨، بەڕێوەبەرایەتی تڕامپ یارمەتی ٦٥ ملیۆن دوڵاری ڕاگرت کە بڕیاربوو بدرێت بە یارمەتی بۆ فەلەستینییەکان.\nحەوتووی ڕابردوو، بەڕێوەبەرایەتی تڕامپ ڕایگەیاند زیاتر لە ٢٠٠ ملیۆن دوڵار یارمەتی ئابوری بۆ فەلەستینییەکان کەم کردەوە، دوای ئەوەی پێداهاتنەوەیان بە سەر ئەو یارمەتییانەدا کرد کە بۆ پڕۆژەکان لە کەناری ڕۆژئاوا و غەزەدا خەرج دەکرێن. کاربەدەستێکی بالای وەزارەتی دەرەوە گوتی ئەو بڕیارە ئەو گرفتانەش وەبەرچاو دەگرێت کە کۆمەڵگای نێونەتەوەیی لە کۆمەگ کردن بە کەناری رۆژئاوا ڕووبەڕووی بۆتەوە، شوێنێک "حەماس ژیانی وڵاتیانی غەزە دەخاتە مەترسییەوە و دۆخی خراپی مرۆڤایەتی و ئابووری ئەو شوێنە هەروا بەرەوخراپتری دەبات."


پێشمه‌رگه به سێ گۆڵ سێ خاڵی له ئارارات وه‌رگرت - ئه‌نجامی یارییه‌كان\nتیپی تۆپی پێی یانه‌ی پێشمه‌رگه‌ی سلێمانی درێژه‌ی به‌سه‌ركه‌وتنه‌كانی داو له ده‌ره‌وه‌ی یاریگه‌ی خۆیدا توانی سێ خاڵی گرنگ به‌ده‌ست بهێنێت دوایی ئه‌وه‌ی به ئه‌نجامی 1-3 گۆڵ له تیپی تۆپی پێی یانه‌ی ئاراراتی برده‌وه .\nئه‌و یارییه كاتژمێر 2:30 خوله‌كی ئێواره‌ی ڕۆژی هه‌ینی و له‌سه‌ر یاریگه‌ی یانه‌ی ئارارات و به ئاماده‌بوونی به‌ڕێز مه‌حمود ئه‌حمه‌د موراد جێگری سه‌رۆكی یانه‌ی وه‌رزشی پێشمه‌رگه و شێرزاد محه‌مه‌دی سكرتێر به‌ڕێوه چوو تێیداو یاریزانانی پێشمه‌رگه دوایی پیشان دانی ئاستێكی به‌رز توانیان به ئه‌نجامێكی گرنگ ئه‌و یارییه ببه‌نه‌وه .\nهه‌ر له سه‌ره‌تایی گێمی یه‌كه‌می یارییه‌كه‌وه یاریزانانی پێشمه‌رگه به پلانی هێرش بردن و هه‌وڵدان بۆ تۆمار كردنی گۆڵ یاریان ئه‌نجام داو توانیان سه‌ركه‌وتووبن له پلانه‌كانی ئه‌رسه‌لان جه‌لال دوایی تۆماركردنی یه‌كه‌م گۆڵ له خوله‌كی 34 داو له ڕێگه‌ی یاریزان دژوار كاكه برا مارف ، ئه‌مه‌و دوایی كۆتاهاتنی گێمی یه‌كه‌می یاریه‌كه و به ده‌ست پێكی گێمی دووه‌م یاریزانانی ئارارات هه‌وڵیان دا ئه‌نجامه‌كه یه‌كسان بكه‌نه‌وه تا له ڕێگه‌ی یاریزان مه‌حمود محه‌مه‌د و له خوله‌كی 57 گۆڵی یه‌كسان كردنه‌وه‌یان تۆمار كرد .\nیاریزانانی پێشمه‌رگه دوایی ئه‌و گۆڵه هێرشه‌كانیان بۆ سه‌ر تۆڕی گۆڵی یانه‌ی خاوه‌ن یاریگه چڕ كرده‌وه و تا له خوله‌كی 59 و دوو خوله‌ك دوایی گۆڵی یه‌كسان كردنه‌وه‌ی ئارارات یاریزانی یانه‌ی پێشمه‌رگه ئه‌حمه‌د شه‌رشاب دووه‌م گۆڵی بۆ یانه‌ی پێشمه‌رگه تۆمار كرده‌وه .\nئه‌مه‌و له خوله‌كی 68 داو دووباره یاریزان محه‌مه‌د ئیبراهیم گۆڵی سێهه‌می بۆ یانه‌ی پێشمه‌رگه تۆمار كردوو ئه‌نجام تا كۆتایی به‌و شێوه‌یه‌و له به‌رژه‌وه‌ندی كوڕانی پێشمه‌رگه مایه‌وه .\nبه‌و ئه‌نجامه‌ش یاریزانانی پێشمه‌رگه دوایی ئه‌نجام دانی سێ یاری و یه‌ك یه‌كسان بوون و دوو سه‌ركه‌وتن توانیان كۆی خاڵه‌كانیان بكه‌نه 7 خاڵ و له پله‌ی دووه‌می ڕیزبه‌ندی تیپه‌كان بێن .\nهه‌ر له یاریه‌كانی خوله‌كه و ئه‌نجامه‌كانی هه‌فته‌ی چواری یه‌كه‌م قۆناغ :


ئەپی ئینستەگرام تایبەتمەندی Zoomـی بۆ وێنە و ڤیدیۆکانی زیادکرد. – کەی ئای تی ئێن\nئای ئۆ ئێس 1, ئه‌یلول 2016\nبێگومان بەکارهێنەرانی تۆڕی کۆمەڵایەتی ئیسنتەگرام بەردەوام لە زیادبووندان و تا ئێستاش ئەم تۆڕە لەڕێگەی مۆبایلەوە بەکاردەهێندرێت و تەواوی تایبەتمەندییەکانی زیاتر لەسەر مۆبایل بەردەستن وەک لەوەی لەسەر کۆمپیوتەر. شایەنی باسە، زیادکردنی تایبەتمەندی داگرتن و هێنانە پێشی وێنە و ڤیدیۆکان بەردەوام داواکاری بەکارهێنەرانی ئەم تۆڕە بووە و ئەوەتا دواجار تۆڕی کۆمەڵایەتی ئیسنتەگرام تایبەتمەندی هێنانە پێش واتە Zoomـی بۆ وێنە و ڤیدیۆکانی لەسەر ئەپی ئایفۆن زیادکرد.\nئەم تایبەتمەندییە لەسەر Feed و Explore و پڕۆفایلی بەکارهێنەران دەتوانرێت ئەنجام بدرێت و لە ئێستاشدا تەنها لەدوایین وەشانی ئەپی ئیسنتەگرام لەسەر ئای ئۆ ئێس بەردەستە و پێشبینی دەکرێت بەم زووانە لەسەر ئەپی ئینستەگرامی ئەندرۆیدیش بەردەست بێت. بۆ زانیاری زیاتر لەسەر تایبەتمەندییەکە لەخوارەوە بینەری ڤیدیۆکە ببە:\nسەرچاوە The NextWeb\nتاگەکان ئای ئۆ ئێس ئینستەگرام


هەڕەشەی تیرۆر بەرپرسە سویدییەکان کۆدەکاتەوە - Radio Sweden Kurdish - رادیۆی سوید Radyoya Swêdê | Sveriges Radio\nبەشداربووانی مێزگردی ئەنجوومەنی مافناسانی سوید. وێنە: شاهۆ موانی وێنە: بەشداربووانی مێزگردی ئەنجوومەنی مافناسانی سوید. وێنە: شاهۆ موانی\nهەڕەشەی تیرۆر بەرپرسە سویدییەکان کۆدەکاتەوە\nبڵاو کرایه‌وه torsdag 11 februari 2016 kl 17.33\nبەمەبەستی تاوتوێکردنی ئەو هەڕەشە تیرۆریستیانەی ڕووبەڕووی سوید دەبنەوە ئەنجوومەنی مافناسانی سوید وەزیرو چەندین بەرپرسی ئەم وڵاتەی کۆکردەووە.\nلە مێزگردێکدا کە بەمەبەستی ئەو هەڕەشە تیرۆرریستیانەی رووبەڕووی سوید دەبێتەوە هەریەکە لە وەزیری ناوخۆ ئاندێرش ئیگێمان، بەڕێوەبەری پۆلیسی ئاسایشی سوید (Säpo) ئاندێرش تورنبێری، بەڕێوەبەری پۆلیسی گشتی سوید دان ئەلیاسۆن، داواکاری سەراسەری ئاندێرش پێرکلێڤ، مامۆستا لەزانکۆی بەرگری ڕۆبێرت ئێنگنێل و سکرتێری گشتی کۆمەڵەی پارێزەرانی سوید ئان ڕامبێری تیدا بەشداربوون. ئەم مێزگردە لەلایەن ئەنجوومەنی مافناسانی سوید (svensk juriststämma) ڕێکخرابوو.\nجێگەی باسە هەر ساڵەو بابەتێکی گرنگ لەلایەن ئەنجوومەنی مافناسانی سویدەوە دەخرێتە بواری تاوتوێکردنەوە و ئەمساڵیش پرسی تیرۆر و تیرۆریست خرایە سەر مێز بۆ تاوتوێکردن. ئەنجوومەنی مافناسانی سوید ئەم دوانزەهەمین جاریانە کە ئەم شێوەزە مێزگردە ڕێکدەخەن. لە مێزگردەکەدا ئاماژە بەچەندین پرس کرا، بۆ نمونە ئاستی ئەو هەڕەشە تیرۆریستیانەی ڕووبەڕووی سوید دەکرێنەوە لە چی ئاستێکدا، بەکێ دەگوترێت تیرۆریست و چۆن ڕێگری لەو کەسانەی پەیوەندی بەڕێکخراوە تیرۆریستەکانەوە دەکەن بکرێت.\nسەبارەت بەم پرسانە و ئاستی هەڕەشە تیرۆریستییەکان سەرەتا لە بەڕێوەبەری پۆلیسی ئاسایشی سوید ئاندێرش تورنبێریم پرسی ئایا ئاستی هەڕەشە تیرۆریستییەکان لەسەر سوید ئەمڕۆ لەچی ئاستێکدایە، لەوەڵامدا تورنبێری وتی.\n- ئێمە لەساڵی ٢٠١٠ وە هەستمان بەهەڕەشەی ئەنجامدانی تاوانی تیرۆریستی لەسوید کردووە، بەڵام لەمانگی دەیی ساڵی ڕابردووەوە واتە ٢٠١٥ وە هەڕەشەکان زیادیکردوو و ناچاربووین پلەی هەڕەشە مەترسیدارەکانمان لەسەر سوید لە پێنج پلە، چوار پلە پێبدەین. هاوکات ئەو کردەوە تیرۆریستیەی کە لە پاریس ڕوویدا ئێجگار بەرفراوان بوو، ئەوەیش جێگەی مەترسییەکی دیکە بوو. لەگەڵ ئەوەشدا زانیاریمان بەدەست گەشتووە کە ڕێکخراوی تیرۆریستی داعش بەرنامەی ئەوەیان داڕشتووە کە تاوانە تیرۆرسیتیەکانیان بۆ ئەوروپا بگوازنەوە.\nلەکاتی بەڕێوەچوونی گفتووگۆکاندا پرسی ئەوە هاتاتە گۆڕێ کە کۆمەککردن یان پەیوەندیکردن بەو ڕێکخراوانەی وەک تیرۆریست لەلایەن یەکێتی ئەوروپا، ئەمەریکا و نەتەوەیەکگرتووەکانەوە لەقەڵامدراون وەک تاوانی تیرۆریستی پێناسە بکرێت. منیش لەو ڕوانگەیەوە لەنێو ئاماددەبووانەوە لەوەزیری ناوخۆیی سویدم پرسی لەکاتێکدا کە پارتی کرێکارانی کوردستان دژی ڕێکخراوی تیرۆریستی داعش دەجەنگێت و هاوکات چەندین چالاکی مرۆڤ دۆستانە ئەنجام دەدات ڕێکخراوی مرۆڤدۆستی هەیە. لەکتێکدا کە ئەم ڕێکخراوە لەم ئاستەدایە ئێوە چۆن مامەڵە لەگەڵ ئەو کەسانەی کە کۆمەکی مرۆیی لەڕێگەی ڕێکخراوەکانی سەر بەم پارتە کوردییە دەنێرن دەکەن. لەوڵامدا ئاندێرێش ئیگێمان ووتی.\n- من ڕێنماییەکم بۆ ئەو کەسانەی کە دەیانەوێت کۆمەک بگەیەنن ئەوەیە کەدەتوانن پەیوەندی بەڕێکخراوێکی مرۆڤدۆستەوە بکەن پاشخانێ نەبێت کە ببێتە جێگەی گوومان، هاوکات لەگەڵ ئەوشدا زۆر زەحمەت دەبێت کە ئاشکرا ببێت ئایا ئەو ڕێکخراوە بەکاری تیرۆریستیەوە سەرقاڵە یان نا.\nپاشان ئەو پرسیارە ڕووبەڕووی وەزیری ناوخۆکرایەوە کە مرۆڤ چۆن بزانێت کام ڕێکخراوە وەک تیرۆریست لەقەڵەمداراوە، لەوەڵامدا وەزیری ناوخۆ ڕایگەیاند بەبۆچوونی من لەم حاڵەتدا دەبێت چاو لەو لیستانەی کە یەکێتی ئەوروپا و نەتەوەیەکگرتووەکان لەسەر ئەو ڕێخراوانەی مۆری تیرۆریستیان لەسەرەو بەردەستیان خستووە بکەین.\nئەگەر لەم ڕوانگەیەوە بڕواننین جێگەی باسکردنە کە پارتی کرێکارانی کوردستان (پەکەکە) لەلاین نەتەوەیەکگرتووەکانەوە وەک ڕێکخراوەیەکی تیرۆریست لە قەڵەم نەدراون. بەڵکو ئەمەریکا و ئەوروپا ناوی پەکەکەیان لەلیستی ڕێکخراوەی تیرۆریستییەکانی خۆیاندا تۆمارکردووە.\nپرسەکە لەوەدایە کە ئایا لەداهاتوودا ئەگەر یاسایەک دژی ئەو ڕێکخراونەی هاتە گۆڕێ سوید لەکام ڕوانگەیەوە بڕیار دەدات. لیستی ئەو ڕێکخراونەی کەوەک تیرۆرست لەلایەن نەتەوەیەکگرتووەکانەوە بەکار دەهێنێت یان لیستی یەکێتی ئەوروپا و ئەمەریکا. پاشان وتووێژەکان بەردەوام بوون لەسەر ئەو کەسانەی کە لەسویدەوە چوونەتە نێو ڕێکخراوی تیرۆریستی داعش چی مەترسییەک لەسەر سوید دروست دەکەن. ئیدی هەریەکە لە بەشداربووانی مێزگردەکە بۆچوونی خۆیان دەگوون، بەڵام من ئەم پرسەم ڕووبەڕووی بەڕێوەبەری گشی پۆلیسی ئاسایشی سوید ئاندێرش تورنبێری کردەوە، ئەویش لەوەڵامدا گووتی.\n- ئەوەی ئێمە بەتۆمار لامانە ٢٩٢ کەس چوونەتە نێو ڕێکخراوی تیرۆریستی داعش. ١٣٣ کەسیان گەڕاونەتەوە سوید. هاوکات ١٢٦ کەسیان هەتاوەکو ئێستا ماونەتەوە لەنێو داعشدا و لەکۆی گشتی هەتاوەکو ئێستا ٤٠ کەسیان کوژراون. ئەم ئامارەی لەلایی ئێمە تۆمارکراوە، بەڵام پێدەچی ڕێژەکە زۆر لەوە زیاتر بێت، لەبەر ئەوەی ڕوونییە کە چەندیی دیکە بەدزیەوە یان ئێمە لێی ئاگادارنەبیبن پەیوەندیان بەم ڕێکخراوە تیرۆرریستییەوە کردووە.\nلەدرێژەی وتەکانیدا بەڕێوەبەری گشی پۆلیسی ئاسایشی سوید ئاندێرش تورنبێری تیشكی خستەسەر ئەوە کە زۆر گرنگە چاودێری ئەوانە بکرێت کە بۆسوید گەڕاونەتەوە. لەبەر ئەوەی تەنها یەک یان دوو کەسیان مەبەستی ئەنجامدانی تاوانی تیرۆرسیتیان هەبێت ئەوا کۆمەڵگە دووچاری کارەسات دەکەن. چوونەکە ئەو کەسانە ڕاهاتوون لەسەر چۆنێتی بەکارهێنانی چەک وتەقەمەنی.


نوێنەری سەرۆكی حكوومەت کۆبوونەوەیەکی فراوانی لەگەڵ بەرپرسانی كارگێڕیی پارێزگای هەولێر ئەنجام دا\nمامه‌یاره ئه‌حمه‌د 22/11/2020 - 13:25 كوردستان\nسەرۆكی دیوانی سەرۆكایەتیی ئەنجوومەنی وەزیرانی هەرێمی كوردستان، وەك نوێنەری سەرۆکی حکوومەتی هەرێمی کوردستان، بە ئامادەبوونی پارێزگاری هەولێر بەوەکالەت و جێگری پارێزگاری هەولێر، لەدیوانی پارێزگا، کۆبوونەوەیەکی فراوانی لەگەڵ سەرجەم بەرپرسانی كارگێڕی و ئەمنی و بەڕێوەبەرە گشتییەکانی سنووری پارێزگای هەولێر ئەنجام دا و تیشکی خستەسەر ئەوەی بە هەمان ڕوحییەت و دڵسۆزی و لەخۆبردوویەوە لەسەر ڕێگای د. فرسەت سۆفی، پارێزگاری كۆچكردوو بەردەوامی بەکارەکان بدرێت.\nئەمڕۆ یەكشەممە 22/11/2020، بە سەرپەرشتی د. ئومێد سەباح، سەرۆکی دیوانی ئەنجوومەنی وەزیران و نوێنەری سەرۆکی حکوومەتی هەرێمی کوردستان، بە ئامادەبوونی هێمن قادر، پارێزگاری هەولێر بەوەکالەت و مەسعود کاڕەش، جێگری پارێزگاری هەولێر، لەدیوانی پارێزگا، کۆبوونەوەیەکی فراوانی لەگەڵ سەرجەم قایمقام و بەرپرسانی ئەمنی و بەڕێوەبەرەگشتییەکانی سنووری پارێزگای هەولێر ئەنجام دا، لەو كۆبوونەوەیەدا نوێنەری سەرۆکی حکوومەتی هەرێمی کوردستان، ڕای گەیاند: "لەدەستدانی د.فەرسەت سۆفی، خەسارەتێکی گەورە بوو بۆ حکومەتی هەرێمی کوردستان و هەموو لایەک بەتایبەتی شاری هەولێر، گیانلەدەستدانی هەموومانی خەمبار و تازیەبارکرد"\nهەروەها باسی لەو هەنگاو و کارانە کرد کە پارێزگاری کۆچکردوو لەبەرنامەی کاریدا بوون بۆ خزمەتکردن و گەیاندنی خزمەتگوزاری بەهاوڵاتییانی شاری هەلێر، لەوبارەیەوە دووپاتی كردەوە، پێویستە لەمەودوا بەهەمان ڕوحییەت و دڵسۆزی و لەخۆبردویەوە لەسەر ڕێگای خوالێحۆشبوو بەردەوامی بەکارەکان بدرێت، بۆ ئەو مەبەستەش "وەک سەرۆکایەتیی حکوومەتی هەرێمی کوردستان ئامادەین هەموو هاوکاری و پاڵپشتییەکتان پێشکەش بکەین، گرنگ ئەوەیە بەهەموولایەکمان نەهێڵین هیچ کەلێنێک لەکارەکان دروست بێت".\nدواتر هێمن قادر، پارێزگاری هەولێر بەوەکالەت، سوپاس و ستایشی مەسرور بارزانی، سەرۆکی حکوومەتی هەرێمی کوردستان و د.ئومێد سەباح، سەرۆکی دیوانی ئەنجومەنی وەزیران کرد، بۆ هەموو ئەو پاڵپشتی و هاوکارییەی کە لە ڕابردوو و لەئێستادا لە پارێزگای هەولێر کردوویانە، وەکوو تیمی پارێزگا و تەواوی یەکە ئیدارییەکان و سەرجەم فەرمانگەکانی سنووری پارێزگای هەولێریش "دڵنیایی دا هەروەک چۆن لەڕابردوودا شانبەشانی خوالێخۆشبوو د.فەرسەت سۆفی کارەکان ڕایی کراون، بۆلەمەودواش وەک یەکتیم هەموو هەوڵەکانی خۆمان دەخەینە گەڕ و بەهەمان دڵسۆزی و شەونخونی و گەرم و گوڕییەوە کار دەکەین بۆ درێژەدان بە پلان و کار و بەرنامەکانی د. فەرسەت سۆفی و گەیاندنی خزمەتگوزاری و خزمەتکردنی هاوڵاتییانی پایتەختی هەرێمی کوردستان و ڕێگەنادەین هیچ کەلێنێک لەکارەکاندا ڕوو بدات".


کۆریای باکور ده‌ڵێت کاردانه‌وه‌ی ده‌بێت ئه‌گه‌ر باشور به چه‌کی ڕاستی مه‌شق بکات\nدوو سه‌ربازی مارینی کۆریای باشور له‌سه‌ر دورگه‌ی یۆنپـیۆنگ، هه‌ینی 17 ی دوازده‌ی 2010\nکۆریای باکور هه‌ڕه‌شه ده‌کات و ده‌ڵێت ئه‌گه‌ر بێت و کۆریای باشور هه‌روا له‌سه‌ر پـلانه‌کانی بۆ مه‌شق و ڕاهێنان به چه‌کی ڕاسـتی له‌سه‌ر دورگه‌ی یۆنپـیۆنگی نزیک سـنووره‌کانی به‌رده‌وام بێت ئه‌وا وه‌ڵام ده‌داته‌وه.\nله ڕاگه‌یاندنێـکدا که ڕۆژی هه‌ینی له لایه‌ن ناوه‌ندی ئاژانسی کۆری فه‌رمیـیه‌وه بڵاوکرایه‌وه، له‌شـکری کۆریای باکور گوتی وڵامدانه‌وه‌ی توندتر و زیاتری ده‌بێت به به‌راورد له‌گه‌ڵ بۆردومانه‌که‌ی 23 مانگی یازده ئه‌وه‌ی کردیه سه‌ر دورگه‌که و بووه مایه‌ی کوژرانی 4 که‌س.\nڕۆژی پـێـنجشه‌ممه کۆریای باشور ڕایگه‌یاند که‌وا به نیازه له نێوان ڕۆژانی شه‌ممه و سێشه‌ممه‌ی داهاتوو و به‌پـێی که‌ش‌وهه‌وا بۆ ماوه‌ی یه‌ک ڕۆژ به چه‌کی ڕاسـتی مه‌شق و ڕاهێنان له‌سه‌ر دورگه‌ی یۆنپـیۆنگ بکات.


ئەم ساتە مێژووییە.. کوشندەیە\nبۆ ئـێمە، گرژی ئەم دۆخە ئەمنییە، ئەم گەمارۆدانە بێ ویژدانییە، ئەم هەرەشە شەرانگێزییە، ئەم بێ مروەتیە، هیچی کەمتر نییە لە هەرەسی کۆماری مهاباد و نسکۆی ٧٤ و شکستی ٨٤ و پرۆسەی بەدناوی ئەنفال و کارەساتی هەڵەبجە، ئەم ساتە هەمان حیکایەتی لەعنەتی مێژووە، هەمان سەرگوزشتە و برین کە پێویست بە زانیاری زۆر ناکات تاوەکو دڵ و ویژدان هەست بە بەرپرسیاریەتی بکات.\nئەم ساتە، سەرلەنوێ دۆخێکە و پرۆژەیەکە بۆ نەمان و فەناکردنی نەتەوەیەک، هەمان موئامەرە و هەمان ئەکتەر و هەمان لاوازی خۆشمان لە نەبوونی نوێنەرایەتییەکی سیاسی رەوا کە لەگەڵ دونیا و قیامەتدا بێتە گۆ و راستگۆیانە گرفتە لاوەکییەکان وەلا بنێت و پلانێک بۆ مانەوە و بۆ بەرگریکردن ئامادە بکات.\nلە ماڵێکدا ئەگەر ئەندامێکی خێزان لاساری بکات هەموو سەرزەنشتی دەکەن تا دێتەوە هۆش خۆی، کۆمەڵگەی کوردی خێزانێکی گەورەیە، پڕ لە گروپی خۆرسکە کە تەنها بۆ ئەمرۆ دەژێت، ئێمە نە خاوەنی دەزگای بیکردنەوەی گەورەین، نە خاوەنی ژێرخانی ئابووری پتەویین و نە هێزێکمان هەیە کە فیشەک و بەنزینی لێ نەبڕێت، نە دەوڵەتین. ئێمە تەنها خاوەنی جوگرافیا و کۆڵەکە سەرەکییەکانی مرۆڤین، ئەگەر ئەم جوگرافیایە باش بەکار نەهێنین و هەریەکە لە نێو ماڵی خۆی و گروپی خۆیەوە هەست بە مەترسی نەکات ئەوە وەک ئەوە وایە دەرزیەک لە دەماری بوونی درابێت.\nئەم ساتە دەخواێت پلانێک بۆ دەرچوون لەم گەمارۆدانە لە هەموو لایەکەوە ئامادە بکرێت. ئەرکی سەرشانی هەموو پارتە سیاسییەکانە کە پلانێکی هاوبەش ئامادە بکەن و ئەرکەکان بە نوێنەرایەتییەکانیان و پەرلەمان و سەرۆکایەتی هەرێمی کوردستان بسپێرن، دەبێت ئەرکی سیاسی مێژووی خۆیان ئەنجام بدەن. لە پلانەکەدا دەستنیشان رۆڵی هەر یەکێک کرابێت، دەستنیشانی ئەوە کرابێت لەسەر ئاستی نێودەوڵەتی پەیوەندی بەکێوە بکەن، لۆبی کردن لەگەڵ کێ بکەن، لە هەمان کاتدا لە ئاستی ناوەوە کەڵێنەکان کەم بکەنەوە. ئەم ساتە تەنانەت لە بەرژەوەندی گەندەڵکارانیش نییە، دواتر هیچ نامێنێتەوە ببرێت!\nگرەوکردن لەسەر پایتەختەکانی دراوسێکانمان دادمان نادات، ئەمە سەرەتاترین دەرسە لە مێژووە. ساتی دروستبوونی بەرەی کوردستانی وەک ساتی ئەمرۆ وایە، هەموو پێویستمان بەیەکترە، ئەوەی بە پێچەوانەی ئەم عیبرەتەوە رەفتار دەکات ماڵی خۆی وێران دەکات و لە کۆمەڵگەکەی نەگەیشتووە. ئەوەی داوای نەمانی قەوارەیەک دەکات کە بروخێت بەرلەوەی لە دایک بێت بێ توانایی خۆمان دەردەخات، ئەوە دەردەخات ئێمە هێشتا لە ئاستی هەرەشە دەرەکییەکاندانین. ئەو هەرەشانە ئەم کۆمەڵگەیە دەکەنەوە کۆیلە مێژوویەکەی سوڵتانە قەدیمەکان کە هەموو شتێک بۆیان حەڵاڵ دەکات بە خوشک و ژن و کەسەکانمانەوە.\nلەگەڵ زیندووبوونەوەی تەماعە کۆنەکان، میکانیزمە کۆن و نوێکان دەبێت ئاوێزانی یەکبن، یەکگرتن وشەیەکی کۆن و رەونەقی نەماوە، زۆربەی هەرە زۆری هۆنراوە و پەندە کوردیەکانی گرتۆتەوە و هەر سوودی نییە، ئەوەی باسی بكات وەک ساویلکە تەماش دەکرێت، بەڵام ئەم چەکە سەرەتاییە وەک چەکی مانەوە لە ماڵەوە بۆ بەرنگاربوونەوەی ڤایرۆسی کۆرۆنا وایە.\nئامادەکردنی پلانێک لەلایەن پارتە سیاسییەکانەوە بە کۆی دەنگ شەرعیەتە. پلانێکە ئەم جارە بە دونیا دەڵێت لەپاڵ یەکگرتندا کاری سیاسی دەزانم و چەکێکی سەردەمییانەم پێیە بە چالاکردنی پەرلەمان و بە بەکارهێنانی سەرۆکایەتی هەرێم وەک نوێنەرایەتییەک بە رووی دونیادا. پاراستنی قەوارەی سیاسی لە بەکارهێنانی دروستی دەزگاکاندا دەبێت و لە هەوڵی گەشەسەندنیاندا دەبێت، تا ئەوکاتەی ئەرکەکە بە نەوەی داهاتوو دەسپێرێت.\nئەمە هاوارێک و دەستپێشخەریکە، خەمخۆرانە و دڵسۆزانەیە، هیوادارم سەدای هەبێت.


بنچینەی خێزان، موڵکایەتی تایبەت و دەوڵەت - ویکیپیدیا، ئینسایکڵۆپیدیای ئازاد\nبنچینەی خێزان، موڵکایەتی تایبت و دەوڵەت: لە ڕۆشنایی توێژینەوەکانی لویس ئەیچ مۆرگان، کتێبێکە بە ئەڵمانی نوسراوە لە ١٨٨٤، وەک مێژووی ماتریالیزم لەلایەن فریدریش ئێنگڵس. بەشێکیشی پەیوەستە بە تێبینییەکانی کارڵ مارکس بۆ لویس ئەیچ مۆرگان. مۆرگان کتێبەکەی ناوی «کۆمەڵگای کۆن»ە (١٨٧٧). کتێبەکە سەرەتای کاری مرۆڤناسییە و بە یەکێک لە یەکەمین کارەکانی بواری ئابووریی خێزانی دەنرێت.\nچاپی یەکەم (١٨٨٤)\n١ پاشخانی بڵاوکردنەوەە\n٢.١ گەشەکردنی کۆمەڵگەی مرۆڤایەتی و خێزان\n٢.٢ خێزان و موڵکایەتی\nدوای مردنی ھاوڕێ و ھاوبیرەکەی ئێنگڵس کە کارڵ مارکس بوو لە ١٨٨٣، ئێنگڵس وەک جێبەجێکاری وێژەیی ئەو خۆی دەبینییەوە، چالاکانە خەریکی ڕێکخستن و بڵاوکردنەوەی نووسینە جۆراوجۆرەکانی ئەو بوو.\nکتێبەکە لە نیسانی ١٨٨٤ دەستی پێ کرابوو و لە کۆتایی مایسی ھەمان ساڵدا تەواو بوو. ئێنگڵس دوای ئەوەی کورتەیەکی دەستنووسی مارکس دەخوێنێتەوە، لەسەر کارە داھێنەرانەکانی لویس مۆرگان دەخوێنێنتەوە، دەست دەکات بە نووسینی کتێبەکە. ئێنگڵس باوەڕی وابووە کە کارڵ مارکس ویستوویەتی کتێبێکی تەواو لەسەر بابەتە بنووسێت.\nگەشەکردنی کۆمەڵگەی مرۆڤایەتی و خێزاندەستکاری\nکتێبەکە بەدرێژی باسی کۆمەڵگەی کۆن دەکات و ھەنگاو گەورەکانی گەشەکردنی مرۆڤ بەو شێوەیەی لە سەردەمی ئێنگڵسدا تێی گەیشتبەون باس دەکات. سێ ھەنگاوە گەورەکەش ئەمانەن: وەحشیگەری، بەربەرییەت و شارستانیەتی.\nلە مێژووەکەدا، وەک ھاوڕابوون لەگەڵ مۆرگان سەرەتای خێزان دەگەڕێنێتەوە بۆ سەرەتایەکی ھێڵی ژن نەک پیاوسالاری. گۆڕانیش لە نەمانی مافی ژناندا دەگەڕێنێتەوە بۆ سەرەتای کشتوکاڵ و ئاژەڵداری، کە ئیتر پیاوان وایان لێ دێت ژن ناچار بکەن بەوەی ویستەکانی ئەوان پێش توانا جەستەیییەکانی ئەوان (مناڵ دروستکردن) بخرێت.\nخێزان و موڵکایەتیدەستکاری\nبۆچوونەکانی ئەنگڵ لەسەر ڕۆڵی موڵک لەسەر دروستکردنی خێزانی سەردەم و شارستانیەتی مۆدێرنە لە بەشی دوو دەر دەکەوێت. باسی پرسی یەکژنە دەکات و ویستی چوونە ناو خێزانی دووکەسییەوە. ئیتر وا دەکات موڵکایەتی پەیوەندییەکان و میرات دیاری دەکات. ئەنگڵیسیش تێیدا باسی ئەوە دەکات کە یەکژنی و مافی موڵکایەتی ئەنجامەکەی بڵاوبوونەوەی بێڕەوشتی و لەشفرۆشی دەبێت.\n^ Engels, Friedrich, 1820-1895. (2010). The origin of the family, private property, and the state. Hunt, Tristram, 1974-. London: Penguin Classics. ISBN 978-0-14-119111-9. OCLC 495597748. ڕاگرتنی CS1: ناوی زۆر: پێرستی نووسەران (link)\n^ Garnsey, Peter, "The state of nature and the origin of private property: Grotius to Hegel", Thinking about Property, Cambridge: Cambridge University Press, pp. 136–176, ISBN 978-0-511-48278-6, retrieved 2021-01-30\nوەرگیراو لە «https://ckb.wikipedia.org/w/index.php?title=بنچینەی_خێزان،_موڵکایەتی_تایبەت_و_دەوڵەت&oldid=837353»\nدواجار لە ١٨:١٨ی ١١ی ئەیلوولی ٢٠٢١ دەستکاری کراوە\nئەم پەڕەیە دواجار لە ١٨:١٨ی ١١ی ئەیلوولی ٢٠٢١ نوێ کراوەتەوە.


پێش 3 هەفتە 455 جار خوێنراوەتەوە\nگەرچی رێژەی توشبوونی منداڵان بە نەخۆشییە زگماكییەكانی دڵ، كەمەو بە رێژەی یەك لە سەدە، بەڵام پێویستە دایكان و باوكانی منداڵانی تازە لەدایكبوو، لە كاتی تێبینیكردن و هەستكردن بە بوونی هەر نیشانەیەكدا كە مەترسی ئەوەی هەبێت ئاماژە بن بۆ ناتەندروستی دڵی كۆرپەكەیان، سەردانی پزیشكی پسپۆڕی دڵی منداڵان بكەن، چونكە هەندێك منداڵ سەرەڕای بوونی كێشەی تەندروستی لە دڵیاندا، بەڵام وا دەردەكەون كە ئاسایی بن و كەسانی دەوروبەر هەستیان پێناكەن، بۆیە ئەگەر لە كاتی لە دایكبوونەوە تا چەند هەفتەی سەرەتای تەمەن، ئەم نیشانانەیان بەدیكرد، ئەوا پێویستە بە وریاییەوە مامەڵە بكەن و ئاگارداری تەندروستی منداڵەكە بن.\nنیشانەكانیش بریتین لە:\n1. شینبوونەوەی پێست بەگشتیی، هەروەها دەوروبەری لێو و زمان و سەری پەنجەكان.\n2. بە زەحمەت شیرخواردن و توشبوونی بە ئارەقكردنەوە لەكاتی شیرخواردندا.\n3. كورتی هەناسە و توشبوون بە هەنا سەتوندی.\n4. لاوازی ئاستی گەشەكردنی، واتە بە ئاسایی گەورە نابێت و گەشە ی جەستەیی باش نییە.\n5. كاڵبوونەوەی رەنگی پێست.\n6. ماندوو دیار بوونی، لاواز دەركەوتنی منداڵەكە.\nئەم نیشانانەن لەدەرەنجامی كەمبونەوەی بڕی ئۆكسجینی پێویست لە جەستەدا دەردەكەون، لە بەرئەوەی خوێن بڕی پێویستی ئۆكسجینی تێدا نییە، یاخود دڵ بە شێوەیەكی تەندروست و رێك و پێك كارناكات و ناتوانێت پاڵ بە خوێنی هەڵگری ئۆكسجینەوە بنێت، بۆ بەشەكانی تری لەش، بۆیە ئەو نیشانانە دەردەكەون.\nله ماڵپه‌ڕی نه‌خۆشخانه‌ی (به‌خشین) وه‌رگیراوه ..


حیزبی دێموکراتی کوردستان و ، ڕێکخراوی کوردستانی حیزبی کۆمنیستی ئێران_ کۆمەڵە، کۆبوونەوە 7 / 12 / 2017\nرۆژی چوارشەممە ڕێکەوتی ١٥ی سەرماوەز هەیئەتێکی حیزبی دێموکراتی کوردستان بەسەرپەرەستی بەڕێز مستەفا مەولوودی سکرتێری گشتیی حیزب، سەردانی بنکەی سەرەکیی کۆمەڵەیان کردو، لە لایەن بەڕێز جەماڵ بۆزرگپوور ئەندامی کومیتەی ڕێبەری ئەوحیزبەوە، پێشوازییان لێکرا.\nلە چاوپێکەوتنە‌دا هەر دوو لایەن دوای هەڵسەنگاندنی رووداوەکانی ناوچەو بەتایبەتی پێشهات و رووداوەکانی ئەم دواییانەی باشووری کوردستان و کاریگەرییەکانی بەسەر گەلی کورد لە باشوور و، کاردانەوەکانی لە رۆژهەڵاتی کوردستان کۆمەڵیک خاڵی گرینگیان لەوبارەوە شی کردەوە.\nمستەفا مەولوودی سەرەتا باسێکی پۆختی لەسەر ڕوانگەو خوێندنەوەی حیزب لەهەمبەر رووداوەکانی ناوچە و بەتایبەتی هەلومەرجی دوای گشتپرسییەکەی باشووری کوردستان خستەڕوو .\nبەڕیزیان لە درێژەی قسەکانی خۆی‌دا بۆ دۆخی سیاسیی ئێران و کوردستان هەڵسەنگاندنی خۆی و حیزبی دێموکراتی خستەڕوو.\nلە بەشێکی دیکەی ئەو دیدارەدا هەیئەتی خانەخوێ کۆی هەڵوێستەکانی حیزبی دێموکرات و ڕاوبۆچوونی سکرتێری گشتیی ئەوحیزبەی بە نیسبەت هەلومەرجەی ناوچەکە بەرز نرخاند و کۆمەڵێک خاڵی هاوبەشیان بۆ کاری هاوبەش دۆزییەوە.\nشایانی باسە مستەفا مەولوودی لە کۆتایی ئەو دانیشتنەدا بۆ رووبەروو بوونەە لە گەڵ هەرچەشنە ئەگەرێک و هاوهەڵوێستی لایەنەکان ، پیشنیاری کرد کە حیزبە رۆژهەڵاتییەکان هەوڵ بدەن لە پاتفۆرمێکی هاوبەش بە دوور لە چەقبەستوویی بە یەکڕیزو هاوهەڵوێستیەوە بۆ چارەسەری کێشەو گرفتەکانیان و رووبەروو بوونەوەیان لە بەرانبەر ڕووداوە نەخوازراوەکان کاری هاوبەش بکەن.\nلەکۆتاییدا هەردوو لایەن تەئکیدیان لەسەر یەکخستنەوەی یەکڕیزی ناوماڵی کورد و هاوهەڵوێستی و هاودەنگیی سەرجەم لایەنە سیاسییەکانی رۆژهەڵاتی کوردستانیان، کردەوە.


ئێمە پەيوەندى پێ بكە - Maintrip\nئەگەر تۆ هەر پرسيارێكيت هەبێت، تكايە نا دوودڵ ببن تا ئێمە پەيوەندى پێ بكەن.\nگۆڕان، يان دەگۆڕێت حجز كردن هەڵ دەوەشێنێتەوە؟\nسيستەممان تەنها نرخ بردراورد دەكات. ئەگەر تۆ بەتەما ببيت بۆ گۆڕان، يان بگۆڕە حجزت هەڵ دەوەشێنێتەوە، تكايە وێبسايتەكە پەيوەندى پێ بكە ئەو شوێنەى تۆ حجز كردنەكەت كرد. تۆ دەتوانيت زانيارى حجز كردنت تەئكيد بكەيتەوە لەلايەن پشكنينى ئيمێلت.\nلەوێ هەر كرێێك هەيە بۆ حجز كردن؟\nكرێى حجز كردن نييە بەناو ئێمە. سيستەممان تەنها تۆ رييدەرێكت بۆ بريكارى فڕين يان شوێنى حجز كردن تا كردارى حجز كردن تەواو بكات.\nچۆن تا فڕينێك تۆمار بكات؟\n١- دەچنە ناو شارى ڕۆيشتن، جێى مەبەستى گەيشتن، بەروارى ڕۆيشتن، بەروار بهێنەوە، ژمارەى ڕێبوار و جۆرەكەى پۆلى پسوڵە. ٢- لە ئەنجامى بەدواگەڕان، كاتى فڕين و هێڵى ئاسمانيەكە هەڵ ببژێرە، و پاشان زياترين نرخ هەڵ دەبژێرێت. ٣- سيستەممان تۆ دەگوازێتەوە بۆ شوێنى سەفەر تا هەنگاوى حجز كردن تەواو بكات.\nچۆن تا ژوورێكى ميوانخانە تۆمار بكات؟\n١- دەچنە ناو ناوى شارەكە يان شوێن يان ميوانخانە، بەروارى سەردان، بەروارى ڕۆيشتن، و ژمارەى ميوان. ٢- لە ئەنجامى بەدواگەڕان، ميوانخانەكە و جۆرى ژوور هەڵ ببژێرە تۆ دەتەوێت، و زياترين نرخ هەڵ دەبژێريت. ٣- سيستەممان تۆ دەگوازێتەوە بۆ شوێنى حجز كردن تا هەنگاوى حجز كردن تەواو بكات.


عادل عه‌بدولمه‌هدی: هه‌نگاوه‌كانی تێكه‌ڵكردنی حه‌شدی شه‌عبی و سوپای راگه‌یاند\nئاوێنه: سوومه‌رییه نیوز بڵاوی كردۆتەوە، عادل عه‌بدولمه‌هدی له میانه‌ی كۆنگره‌ی رۆژنامه‌وانی هه‌فتانه‌ی خۆیدا رایگه‌یاند "له پێناو به‌رژه‌وه‌ندی گشتی ده‌ستمان به جێبه‌جێكردنی ئه‌و فه‌رمانه دیوانییه كردووه، كه بۆ تێكه‌ڵكردنی حه‌شدی شه‌عبی و سوپای عێراق ده‌رمانكردبوو، له‌مه‌ودوا حه‌شدی شه‌عبی له ناو ریزه‌كانی سوپا به‌رده‌وامی به ئه‌ركی خۆیان ده‌ده‌ن".\nسەرۆك وەزیران وتیشی: "ژماره‌یه‌كی زۆری پۆستمان هه‌یه كه تا ئێستاش به به‌تاڵی ماونه‌ته‌وه، له كاره‌كانیشمان بۆ دۆزینه‌وه‌ی هاوسه‌نگییه‌ك له پله تایبه‌ته‌كان به‌رده‌وامین، له‌و چوارچێوه‌یه‌شدا توانیومانه زیاتر له نیوه‌ی پۆسته به وه‌كاله‌ته‌كان یه‌كلایی بكه‌ینه‌وه و له داهاتوودا جێگیر ده‌كرێن".\nعه‌بدولمه‌هدی ئاماژه‌ی به‌وه‌شدا، "ئه‌نجومه‌نی رووبه‌ڕووبوونه‌وه‌ی گه‌نده‌ڵی چه‌ندین دۆسیه‌ی لایه و له داهاتوودا ده‌كرێنه‌وه، له‌وانه‌ش به‌قاچاغبردنی نه‌وت و رووبه‌ڕووبوونه‌وه‌ی ماده هۆشبه‌ره‌كان".


ئینفنتی، نمونەی “QX50″ی خستەڕوو – ئۆتۆمبێل\nسەرەتاڤیدیۆئینفنتی، نمونەی “QX50″ی خستەڕوو\nلە بەرواری 2019/10/09 لە 8:27 am\nكۆمپانیای “ئینفنتی” دواجار نمونەی ئۆتۆمبێلە نوێكەی بە ناوی “QX50” خستەڕوو كە یەكێك لە ئۆتۆمبێلە دەبڵ ئەكسلە نایابەكانە.\nئینفنتی “QX50″، بە ڕووكارێكی سەرنج ڕاكێش و كەشخە، كە تەواوی هەوڵە میكانیكیەكانی تیا بەگەڕ خراوە و پێودانگی هەوابڕی ” ئایرۆداینامێك” لە ئۆتۆمبێلەكەدا لەبەرچاو گیراوە.\nتۆڕی هەوای فراوانی پێشەوە، داڕێژار و بە كرۆم لایتینی ناوازەی كار پێكەر بە سیستمی LED، دەرەچەی فراوانی هەوا و تایەی وەرزشی لە نایابییەكانی ئەم بەرهەمەن.\nلە ناوەوەی ئۆتۆمبێلەكەدا، جیا لە جوانكاری سەرنج ڕاكێش، ئاسوودەیی شوێنی سەرنشینەكان بۆ جێبوونەوەی 5 سەرنشین لە بەرچاو گیراوە و داشبۆردێكی ناوازەشی بە لە خۆ گری سێ شاشە بۆ دانراوە.\nئینفنتی نوێ، تەواوی ڕووكاری ئۆتۆمبێلەكەی بە كامێراو هەستەوەری ئاگادار كردنەوە تەنیوە و بەشێكی گرنگ لە زانیارییەكانی پەیوەست بە شەقام و دووری رێگەوبانەكان و زانیاری لەسەر مەودای ئۆتۆمبێلی پێش خۆی و ڕێنماییەكانی شەقامیش لە سەر جامی پێشەوە دیاری دەكات .\nهاوكات سیستمی گرتنەوەی خۆكاری تێدایە لە ئەگەری خزان لە خێرایی زۆردا.\nئەم بەرهەمەی ئینفنتی، بە بزوێنەری 4 پستۆنی تۆربۆ چارجەر، بە توانای 286 ئەسپ بەردەست دەبێت كە بە گێڕ بۆكسی ئۆتۆماتیكی 8 نمرەیی پەیوەستە و لە ماوەی 6.3 چركەدا خێرایی لە 0 كیلۆمەتر دەگاتە 100 كیلۆمەتر لە كاتژمێرێكدا و بەربەستی خێرایشی 230 كیلۆمەترە لە كاتژمێرێكدا.\nتۆیۆتا، هایلۆكس بە گۆڕانكارییەوە بەردەست دەخات


“پەدەکە هاوشێوەی دەوڵەتی تورک ڕەفتار لەگەڵ کامپی مەخمور دەکات” – کوردی – RojNews.News\n20/01/2021 - 10:06:03 am\nئەندامێکی کۆمیتەی پەیوەندییەکانی کامپی مەخمور، ئاژە بۆ ئەوە دەکات، کە گیانلەدەستدانی دوو هاوڵاتی کامپەکەیان لە ئاسایشی پەدەکە، گوماناوییە، دەشڵێت: ڕەفتاری پەدەکە لەبەرامبەر کامپی مەخمور، هاوشێوەی دەوڵيتی تورکە.\nلە ماوەی ڕابردوو، مەتین ئادوگیت و حاجی حەیدەر، دوو هاوڵاتی کامپی پەنابەرانی شەهید ڕۆستەم جودی لە مەخمور کە لەلایەن ئاسایسی پەدەکەوە دەستگیرکرابوون، بە شێوەیەکی گوماناوی لە زیندانەکانی ئەو هێزەدا گیانیان لەدەستدا، لەسەر ئەو بابەتە، سەعید چۆملەک ئەندامی کۆمیتەی پەیوەندییەکانی کامپی مەخمور بۆ ڕۆژنیوز دەدوێت.\nچۆملەک سەرنجی ڕاکێشایە سەر مردنی گوماناوی مەتین ئادوگیت و وتی: مەتین بۆ دابینکردنی بژیوی خانەوادەکەی چووەتە هەولێر، ئاسایش خانەوادەی مەتین و ئێمەی لە دەستگیرکردنی ئاگادار نەکردووەتەوە، دوای سەردانی پارێزەرێک کاربەدەستانی ئاسایش گیان لەدەستدانی مەتین ڕادەگەینن.\nلە بەردەوامیدا چۆملەک وتی: لە ئاسایشی گشتی هەولێر هەڵسوکەوتێکی دەرەوەی دادپەروەریی و یاسا و دوژمنکارانە بەرامبەر هاوڵاتیانی مەخمور دەکرێت، لە ناوچەکانی ژێر دەسەڵاتی پەدەکە، هاوڵاتیانی مەخمور کە دەستگیر دەکرێن، وەک تیرۆریست سەیر دەکرێن، جیاوازی ناخەنە نێوان هاوڵاتیانی مەخمور و چەتەکانی داعش، بۆیەش گومانێکی زۆرمان هەیە، دوو کەس کە هیچ نەخۆشییەکیان نەبووە، بە شێوەیەکی گوماناوی گیانیان لەدەستداوە، حاجی حەیدەر سێ ڕۆژ دوای سەربەستکردنی گیانی لەدەستدا، بەپێی ڕاپۆرتی پزیشکی داد مەتین ئادوگیتیش سێ ڕۆژ دوای دەستگیرکردنی گیانی لەدەستداوە.\nچۆملەک ئاماژەی بەوەدا کە هەڵسوکەوتی دەوڵەتی تورک و پەدەکە بەیەک شیوازیی دوژمنایەتییە لە بەرامبەر هاوڵاتیانی کامپەکە و وتی: ئێمە بەهۆی زۆڵم و زۆری دەوڵەتی تورکەوە هاتووینەتە باشوری کوردستان، ئێستاش لێرە هەمان شت دەبینین، بۆیەش داوا لە هەموو گەلی کورد و مرۆڤایەتی دەکەین کە ڕاستینەی پەدەکە ببینن، پەدەکە شتێک بۆ گەلی کورد ناکات، تەنیا خزمەتی دەوڵەتی تورک دەکات.


فه‌ڕه‌نسا 400 په‌نابه‌ر ڕاسته‌وخۆ له یۆنان وه‌رده‌گرێت | Pishti-News\nپه‌ڕه‌ی سه‌ره‌کی/په‌نابه‌ران/فه‌ڕه‌نسا 400 په‌نابه‌ر ڕاسته‌وخۆ له یۆنان وه‌رده‌گرێت\nكار ئاسانی زیاتر له لایه‌ن فه‌ڕه‌نساوه بۆ یۆنان جێ به جێ ده‌كرێت\nPishtiwan Jaf 2019/12/17\n533 1 خوله‌ک\nحكومه‌تی فه‌ڕه‌نسا هاوكاری یۆنان ده‌كات به مه‌به‌ستی كه‌م كردنی ڕێژه‌ی په‌نابه‌رانی وڵاته‌كه، به وه‌ر گرتنی 400 په‌نابه‌ر له‌م نزیكانه‌دا\nباڵیۆزی فه‌ڕه‌نسا له ئه‌سینا له گه‌ڵ وه‌زیری په‌نابه‌رانی یۆنان كۆبوویه‌وه و له كۆبوونه‌وه‌كه‌دا هه‌ردوولا باسی دۆخی ئێستای په‌نابه‌رانیان كرد كه له كه‌مپه‌كانی دورگه‌كانی یۆنان به‌ڕێوه ده‌چێت. له زۆربه‌ی خاڵه‌كان هه‌ردوولا كۆك بوون و باڵیۆزی فه‌ڕه‌نساش، په‌یامی وه‌زیری ناوخۆی وڵاته‌كه‌ی به وه‌زیری په‌نابه‌رانی یۆنان ڕاگه‌یاند كه ده‌یانه‌ێت هاوكاری یۆنان بكه‌ن و له‌م دۆخه ڕزگاری بكه‌ن. هه‌روه‌ها هیچ وڵاتێك ناتوانێت به ته‌نها ئه‌م كێشه گه‌وره‌یه چاره‌سه‌ر بكات.\nپاتریك مێزۆناڤ (Patrick Maisonnave) باڵیۆزی فه‌ڕه‌نسا له ئه‌سینا، له كۆبوونه‌وه‌یه‌كدا له گه‌ڵ وه‌زیری په‌نابه‌رانی یۆنان، گیۆرگۆس كوموچاكۆس (Giorgos Koumoutsakos) ئاشكرای كرد كه فه‌ڕه‌نسا به نیازه له‌م نزیكانه 400 په‌نابه‌را له یۆنان ڕاسته‌وخۆ وه‌ر بگرێت تاكو هاوكاری زیاتری ئه‌م وڵاته بكات كه وه‌ك هه‌میشه كردوویه‌تی.\nهه‌روه‌ها ئاماژه‌ی به‌وه‌شدا\nناتوانین واز له یۆنان بهێنین به ته‌نها ئه‌م دۆخه چاره‌سه‌ر بكات له كاتێكدا توركیا هه‌ڕه‌شه‌ی كردنه‌وه‌ی سنوره‌كان ده‌كات. فه‌ڕه‌نسا پشتگیری یۆنان ده‌كات چ له ڕووی كۆمه‌كی هاوكاری چ له ڕووی سیاسیه‌وه. هیچ وڵاتێك به ته‌نها ناتوانێت ئه‌م دۆخه چاره‌سه‌ر بكات.\nله كۆببونه‌وه‌كه‌دا، باڵیۆزی فه‌ڕه‌نسا ستایشی حكومه‌تی یۆنانی كرد و ڕاشیگه‌یاند كه پێویسته ئه‌وروپا هاوكاری زیاتری یۆنان بكات هه‌روه‌ها سنوره ئه‌ورپیه‌كان به گشتی تونندتر بكرێن و زیاتر پارێزراو بن. ئه‌وانه‌ی مافی وه‌رگرتنی په‌نابه‌رییان هه‌یه، پارێزراو بن و ئه‌وانه‌یشی مافی وه‌رگرتنیان نیه له خاكی ئه‌وروپا دوور بخرێنه‌وه.\nفه‌ڕه‌نسا چۆن هاوكاری دۆخی په‌نابه‌رانی یۆنان ده‌كات؟\nباڵیۆزی فه‌رنسا له ئه‌سینا، ڕه‌شنوسێكی ئاراسته‌ی وه‌زیری په‌نابه‌رانی یۆنانی كرد كه تێیدا پێشنیارێكی ئاماژه پێدراوه له لایه‌ن وه‌زیری ناوخۆی فه‌ڕه‌نساوه، كریستۆف كاستانێر، بۆ هاوكاری كردنی په‌نابه‌رانی یۆنان.\nله ڕه‌شنوسه‌كه‌دا ئاماژه به‌وه دراوه كه له‌م نزیكانه فه‌ڕانسا 400 په‌نابه‌ر وه‌رده‌گرێت له ڕوویان كردۆته خاكی یۆنان. هه‌روه‌ها هاوكاری پاراستنی سنوره‌كانی یۆنان ده‌كه‌ن له گه‌ڵ توركیا، به‌هه‌ماهه‌نگی له گه‌ڵ FRONTEX ئه‌و كه‌سانه‌ی مافی وه‌رگرتنی په‌نابه‌رییان نیه، به فرۆكه ڕه‌وانه‌ی ئه‌و وڵاته بكرێنه‌وه كه لێی هاتوون (دیپۆرت)\nباڵیۆزی فه‌ڕه‌نسا ئه‌وه‌شی ئاشكرا كرد، كه وڵاته‌كه‌ی ئاماده‌یه بۆ ناردنی هێزی تایبه‌ت بۆ سه‌ر سنوره‌كانی یۆنان و ناردنی پزیشك و وه‌رگێڕ و پزیشكی ده‌روونی بۆ كه‌مپه‌كانی دورگه‌كان، تاكو دۆخه‌كه باشتر كۆنترۆڵ بكرێت.\nپێویسته سیستێمی پێدانی مافی په‌نابه‌ری بگۆڕدرێت\nسه‌باره‌ت به سیته‌مو مافی په‌نابه‌ری له ئه‌وروپا، باڵیۆزی فه‌ڕه‌نسا هاوڕا بوو له گه‌ڵ وه‌زیری په‌نابه‌رانی یۆنان و گوتی له ئێمه‌یش پێمان باشه گۆڕانكاری بكرێت له سه‌ر سیسته‌می پێدانی مافی په‌نابه‌ری.\nله كۆتاییدا مێزۆناڤ ڕایگه‌یاند كه ناكرێت ته‌نها وڵاتانی یه‌كه‌م وه‌ك یۆنان و ئیتاڵیا هه‌موو كێشه‌كان چاره‌سه‌ر بكه‌ن، پێویسته یه‌كێتی ئه‌وروپا هه‌ماهه‌نگی خۆی بسه‌لمێنێت.\nپه‌نابه‌رانی یۆنان دابه‌شكردنی په‌نابه‌ران فه‌ڕه‌نسا\nسه‌رۆك وه‌زیرانی یۆنان: پێویسته ئه‌ڵمانیا و وڵاتانی ده‌یكه‌یش په‌نابه‌رانمان لێوه‌ربگرن


مافی بەدەستهێنانی زانیاری لە هەرێمی کوردستان   29/12/2016\nپرەنسیپی چوارەم: سنوردارکردنی پەراوێزی ئاوارتەکان\nدەبێ هەر ئاوارتەیەک کە دادەنرێت بۆ مافی بەدەستهێنانی زانیاری رون وئاشکراو بەرتەسک بێت و بە بە پێوەری «زیان» و «بەرژەوەندی گشتی» تاقی بکرێتەوە\n«یەکەم بڵاوکردنەوەیان زیانێکی گەورە و کاریگەر لە بەرژەوەندی گشتی بدات. دوەم بیسەلمێنێت زیانەکانی بڵاوکردنەوەی ئەو زانیارییە لە سەر بەرژەوەندی گشتی زۆر زیاترە لە بڵاوکردنەوەیان»().\nیەکەم: ئەو ئاوارتانەی تایبەتن بە پەرێزی تایبەتی کەسەکان: لە زۆربەی وڵاتاندا مەسەلەی پەرێزی تایبەتی کەسەکان بە دوو شێوە پارێزراوە، «یەکەم لە یاسا گشتیەکاندا دوەم لە یاسا تایبەتیەکاندا کە تەنها بۆ ئەو مەبەستە دەردەکرێن». بەپێی مادەی 12 جاڕنامەی گەردوونی مافەکانی مرۆڤیش ئەم پەرێزە پاراستنی ئەرکە کارتێک دەڵێ «نابێت ده‌ست له ژیانی که‌س یان خێزانی یان ماڵی یان نامه تایبه‌تیه‌کانی وه‌ربدرێت، یان باسی ئابڕوی بکرێت و به‌دناو بکرێت، هه‌رکه‌سه‌ی مافی ئه‌وه‌ی هه‌یه به شێوه‌یەکی یاسایی خۆی بپارێزێت له‌م ده‌ستێوه‌ردان و ناو زڕاندن».\nدوەم: ئەو ئاوارتانەی تایبەتن بە ئاسایشی نەتەوەیی و نهێنیە سەربازیەکان: هیچ وڵاتێک نییە لە ژێر هەر بیانویەکدا رازی بێت نهێنیە سەربازی و ئەمنیەکانی ئاشکرا بن تەنانەت لە جاڕنامەی مافی مرۆڤدا ئەم مەسەلەیە پێگەی خۆی هەیە و لە مادەی 29 بەم شێوەیە هاتوە «هەموو کەسێک لە کاتی جێبەجێکردنی ماف و کەڵک وەرگرتن لەو ئازادیانەی بۆی دیاریکراوە گوێڕایەڵی ئەو سنورانە دەبێت کە لە کۆمەڵگا دیموکراتەکاندا بە پێی یاسا بۆ دیاریکردن و رەچاوکردنی ئازادی کەسانی دیکە و دژایه‌تی ئه‌و دابونه‌ریته کۆمه‌ڵایه‌تیانه‌ی که دادپه‌روه‌رن نه‌کات و له به‌رژه‌وه‌ندی کۆمه‌ڵایه‌تی و له له ده‌ستوری دیمۆکراسی ده‌رنه‌چێت».\n1. نهێنییە تایبەتییەكانی بەرگری‌و ئاسایشی هەرێم (وردەكارییەكانی چەك‌و چۆڵی سەربازی، ئەركی نهێنی سەربازی‌و تەناهی، جووڵەی هێزەكان‌و تاكتیكی بەرگری‌و زانیاریی هەواڵگری).\n2. ئەو زانیاریانەی كە ئاشكراكردنیان كاریگری دەبێت لەسەر بەڕێوەچوونی دانوستانەكانی كە هەرێم لەگەڵ هەر لایەنێكی تر ئەنجامی دەدات یاخود ئالوگۆڕ كردنی زانیاری كە لەلایەن هەردوو لاوە رێكەوتن لەسەر هێشتنەوەیان بەنهێنی كرابێت.\n3. ئەو زانیاریانەی كە ئاشكرا كردنیان كاریگری دەبێت لەسەر بەڕێوەچوونی لێكۆڵینەوەكان‌و دادگاییكردندا.\nبەڵام لە یاساکەی تورکیا ئەم مەسەلەیە باسی لێوەنەکراوەو هۆکارەکەشی دەگەڕێتەوە بۆ ئەوەی لە تورکیادا یاسای تایبەت بەم مەسەلەیە هەیەو پێویست بە دوبارە کردنەوەی ناکات(.\n«تونی میندل» لە بەرێوەبەری سەنتەری یاساو دیموکراسی و «مونیر زعرور» لە رێکخراوی یەکێتی رۆژنامەنوسانی نیودەوڵەتی لە هەڵسەنگاندنێکی هاوبەشیاندا بۆ یاساکەی کوردستان پێیان وایە ئاوارتەکانی یاساکە «پشکنین و تاقیکردنەوەیان بۆ نەکراوە کە ئاخۆ پێدانیان زیانی لیدەکەوێتەوە»


تەقینەوەیەكی دیكە سریلانكای هەژاند – تۆڕی میدیایی خەڵک\n2019/04/25 - 10:35 AM\nتۆڕی سبوتنیك بڵاویكردەوە، روان گوناسیكارا وتەبێژی پۆلیسی سریلانكا ئاشكرایكردووە، بەرەبەیانی ئەمڕۆ پێنج شەممە تەقینەوەیەكی دیكە لە دووری 40 كیلۆمەتر لە ڕۆژهەڵاتی پایتەختی سریلانكا ڕوویدا.\nتا ئێستا هیچ زانیارییەك لەسەر زیانەكانی ئەو تەقینەوەیە ئاشكرا نەكراوە و بەپێی زانیارییەكانیش هێزە ئەمنییەكان خەریكی لێكۆڵینەوەن لە ڕووداوەكە.\nئەمەش لەكاتێكدایە ژمارەی ئەو كەسانەی لە هێرشەكانی سەر كڵێسا و هۆتێلەكانی سریلانكا كوژران بۆ 359 كەس بەرزبووەتەوە.\nوتەبیژی پۆلیس ئەوەشی ئاشكرا كرد، هەڵمەتەكانی گەڕان بەدوای گومانلێكراواندا درێژەیان هەیە و شەوی رابردوو، 18 گومانلێكراوی دیكەیان دەستگیركردووە، بەوەش كۆی گشتی دەستگیركراوان گەیشتووەتە 58 كەس.


Hanah Hawramy 12/07/2019 - 07:09 بڵاوکراوەتەوە لە هەواڵ/گشتی\nكۆشكی سپی رایگەیاند، سەرۆكی ئەمریكا لەڕێگەی پەیوەندییەكی تەلەفۆنییەوە لەگەڵ سەرۆك وەزیرانی ئیسرائیلدا باسیان لە دۆسییەی ئێران كردووە، ئەمەش دوای ئەوەی لە هەمان ڕۆژدا ترامپ هەڕەشەی زیادكردنی سزاكانی سەر تارانی كرد بەشێوەیەكی ئێجگار زۆر.\nلەمدواییانەدا ئێران دەستی كردووە بە پیتاندنی یۆرانیۆم بۆ زیاتر لەو ڕێژەیەی كە ڕێكەوتنە ناوەكییەكە بۆی دیاریكردووە، ساڵی ڕابردوو ترامپ بڕیاریدا لە ڕێكەوتنە ناوەكییەكەی ساڵی 2015 بكشێتەوەو لەو كاتەوە سزا ئابوورییەكانی بۆ سەر ئێران چڕكردۆتەوەو ئەوەش بۆتە هۆی زیادبوونی گرژییەكان لەگەڵ تاراندا.\nوتەبێژی كۆشكی سپی وتی، دوو سەرۆكەكە گفتوگۆیان لەسەر هاریكارییەكانی نێوان ئەمریكاو ئیسرائیل كردووەو هەروەها باسیان لە بەهێزكردنی بەرژەوەندییە هاوبەشەكانیان كردووە لەڕووی ئاسایشی نیشتیمانیەوەو بەرپەرچدانەوەی چاڵاكییە خراپەكانی ئێران لە ناوچەكەدا.\nئۆفیسی نەتنیاهۆ ئاماژەی بەوەدا دوو سەرۆكەكە باسیان لە دوایین ئاگاداركردنەوەی ترامپ كردووە سەبارەت بە زیادكردنی سزاكانی سەر ئێران.\nئۆفیسی نەتنیاهۆ لە بەیاننامەیەكدا وتویەتی، سەرۆك وەزیری ئیسرائیل پێزانینی خۆی دەربڕیوە بۆ سووربوونی ترامپ لە زیادكردنی سزاكانی سەر ئێراندا.


رۆژنامه‌ی ئیندیێندێنتی به‌ریتانی ده‌ڵێت توركیا چه‌كداره داعشه‌كان بۆ شه‌ڕی عه‌فرین به‌كاردێنێت.\nرۆژنامه‌ی ئیندیپێندێنتی به‌ناوبانگی به‌ریتانی راپۆرتێكی مایكل كۆكبه‌رنی بڵاوكردۆته‌وه، ناونیشانی راپۆرته‌كه "توركیا تۆمه‌تباركراوه به ته‌جنیدكردنی هه‌زاران كۆنه-داعش بۆ هێرشكردنه سه‌ر كوردانی سوریا".\nبه‌گوێره‌ی رۆژنامه‌كه، توركیا چه‌كداره‌كانی داعش مه‌شق پێده‌كات و له ریزه‌كانی سوپای ئازاد و ئۆپه‌راسیۆنی چله زه‌یتون رێكی خستون و ته‌جنیدی كردوون.\nئیندیپێندێنت له‌زاری كۆنه داعشێكه‌وه ده‌ڵێت، چه‌كداره‌كانی داعش نیوه‌ی كۆی چه‌كداره‌كانی چڵه زه‌یتون پێكدێنێت.\nگرنگترین خاڵی راپۆرته‌كه ئه‌وه‌یه كه ده‌ڵێت چه‌كداره‌كانی داعش له ژێر فشاری توركیادا په‌یوه‌ست ده‌بن به سوپای ئازاد و هه‌ریه‌ك له داعش و توركیا هه‌وڵ ده‌ده‌ن یه‌كتری بۆ ئامانجی تایبه‌ت به‌خۆیان به‌كاربێنن.\nئیندیپێندێنت ده‌ڵێت جگه له گروپی داعش، هه‌ندێك له‌وانه‌ی له ئۆپه‌راسیۆنی چڵه‌زه‌یتون به‌شدارن به‌ئاشكرا سۆز و په‌یوه‌ندی خۆیان بۆ رێكخراوی ئه‌لقاعیده ده‌رده‌بڕن.\nئه‌م راپۆرته زۆر هه‌ستیاره و هیوادارم براده‌رانی رۆژاڤا زۆر به‌جدی كار له‌سه‌ر زه‌قكردنه‌وه‌ی ئه‌م راپۆرته بكه‌ن و هه‌ر براده‌رێكیش له‌هه‌ر كوێیه‌كی دونیا هه‌یه سه‌رنجی رایه‌دار و میدیاكانی وڵاته‌كه‌ی بۆ ئه‌م راپۆرته رابكێشێت.\n*ئه‌م بابه‌ته له فه‌یسبووكى نوسه‌ر و چاودێرى سیاسی "ئارام ره‌فعه‌ت"ه‌وه وه‌رگیراوه.


چه‌ند ره‌خنه‌یه‌کی دۆستانه.. فه‌ریق م حه‌وێزیی – Dengekan\nbyDenegkan\tJuly 8, 2019\tGeneral, Literature\n11 June at 23:25 •\nبۆ پشتڕاستکردنه‌وه‌ی ئه‌و پشکه تیۆرییه‌ی باسمان لێوه‌کردن، ئێستا نموونه‌ی پراکتیکی له نموونه‌ی 3 شاعیره‌وه ده‌هێنینه‌وه که هاوشێوه‌ییه‌کی زۆر له شێوازو دنیابینی و زماندا له نێوانیاندا ده‌بینرێته‌وه، ئه‌وانیش: داستان به‌رزان ، ئاکار محه‌مه‌د، رامیار مه‌حموودن.\nPrevious کتێبی شیعری: کۆجیتۆی جەلال تاڵەبانی … سەڵاح جەلال\nNext ئه‌كته‌ر پێویستی به‌ناسین و شاره‌زایی له تیۆره‌كانی كه‌سێتی هه‌یه ؟ له‌كاتی نواندندا !!